Иссиқхонада помидор ёки бодринг етиштириш бўйича тавсиялар | AGRO-OLAM.UZ\nБош саҳифа Иссиқхона Иссиқхонада помидор ёки бодринг етиштириш бўйича тавсиялар\nСабзавот етиштиришда иссиқхоналар самарадорлигини ошириш, ҳар бир мавсум тараддудини вақтида кўриш, навларни тўғри танлаш, қулай парваришлаш усулларини қўллашга жиддий эътибор қаратиш зарур.\nҚишки-баҳорги мавсумда помидор кўчатларини етиштириш учун катталиги 10х10 см бўлган кассета, торф ёки полимер тувакчалардан фойдаланилади. Кўчатларни тайёрлашга декабрнинг биринчи ўн кунлигидан киришилади.\nҲозирда помидор кўчатларини макро ва микроўғитлар билан тўйинтирилган торфда етиштириш яхши натижа бермоқда. Бунда минерал ўғитлардан фойдаланмаса ҳам бўлади.\nБир текис ва тўлиқ кўчат олиш учун экиладиган уруғликлар сифати I синфдан паст бўлмаслиги, далада униш даражаси 90% ва ундан юқорироқ, униб чиқиш кучи ҳам юқори даражада бўлиши талаб этилади.\nҲар бир тувакчага 1–2 тадан уруғ экилади. Уруғлар униб чиққандан кейин 16–20 кун ўтгач, тувакчалар ёйиб қўйилади. Бунда ҳар 1 м2 жойга 250–300 тупдан кўчат жойлаштирилади. Кўчатлар ёруғликдан яхши баҳраманд бўлиши учун шундай қилинади. Касалланган, шикастланган, нимжон кўчатларнинг ўрнига экиладиган кўчатларни (15–20%) олдиндан захира қилиб қолдириш зарур.\nКўчатларни суғоришда жуда эҳтиёт бўлиш лозим, уларни ўта намланиб кетиши ёки тупроғи қуриб қолишига йўл қўймаслик керак, ҳаво очиқ кунлари эрталаб суғориш ишлари бажарилгани маъқул.\nЮқори сифатли кўчатнинг 8–9 тадан барги бўлиб, баландлиги 18–20 см, новдасининг қалинлиги эса 0,8–1,0 см бўлиши керак. Кўчатларни парваришлаш даврида улар орасидаги касалланганлари, ўсишдан жуда орқада қолган, нозик кўчатларни чиқитга чиқариб, олиб ташланади.\nНиҳолларда биринчи иккита чин барг пайдо бўлиши ва уларни дастлабки ўсув даврида ҳаво ҳарорати кундузи 13–16°С гача, кечаси 11–13°С гача пасайтирилиши, айниқса, эртаги навларда биринчи гулшодасидаги мева сонини кўп бўлиши натижасида ҳосилдорликни юқори бўлишини таъмин этади. Кейинчалик ҳаво ҳароратини очиқ кунларда 20–24°С, булутли кунларда 18–19°С, кечаси эса 16–17°С атрофида сақлаш лозим бўлади.\nҲавонинг нисбий намлиги эса 60–70 фоиз атрофида сақланиши лозим.\nҚишки-баҳорги экиш мавсумида помидорнинг 50–55 кунлик кўчатларни экиш январь ойининг охири-февралнинг иккинчи ўн кунлигида амалга оширилади.\nЭкиш учун маҳаллий “Гулқанд”, F1 “Сайхун”, “Баҳор”, “Турон”, “АВЕ-Мария”, “Субҳидам”, “Черри”, “Марварид”, “Умид” чет элнинг F1 “Пик Стар”, “Ламия”, “Фенда”, “Виндетта”, “Бона”, “Тови Рока”, “Виласко”, “Элпида” каби дурагайлари тавсия этилади.\nПомидор учун ҳавони яхши ўтказувчан, ғовак латоген ва зараркунандалар билан зарарланмаган тупроқдан тайёрлаш керак. Кўчатларни қўш қатор усулда 80+80х40 см оралиқда экилади. Экиш олдиндан ковлаб суғориб олинган кўндаланг чуқурчаларга стаканнинг 3 дан 2 қисми кўмиб бажарилади.\nБизнинг истиқболли навларимиз тупроқлардаги озиқ моддаларга жуда талабчандир.\nЭкишдан олдин ва ўсув даврида органик ҳамда минерал озиқа моддаларни тупроққа солиш тупроқни агрокимёвий таҳлили натижаларига мувофиқ амалга оширилиши лозим. Органик моддалар миқдори 20% атрофида сақланиши талаб этилади. Бунинг учун кузги-қишки экиш даврида тупроққа асосий ишлов беришдан олдин ҳар бир гектар иссиқхона майдонига камида 400 тонна чиринди ва 100–150 тонна ғоваклаштирувчи модда (қипиқ, сомон майдаси ва бошқалар) солиниши лозим.\nТупроқ таркибидаги сувда эрувчи фосфор микдори ҳар 100 г тупроқда 100 мг, нитратли ва аммиакли азот микдори 25–30 мг, сувда эрувчи калий 50–60 мг атрофида сақланиши керак. Бундан ташқари тупроқ таркибидаги хлор миқдори ҳар 100 г тупроқда 0,02 фоиздан ошмаслиги, магний 25–30 мг, кальций эса камида 100–120 мг бўлиши керак.\nАзотли ўғитларни калийли (КNO3) ва кальцийли (Са (NО3)2) селитра шаклидаги берилгани маъқул. Калийли ўғитларни сульфат калий К2SО4 шаклида, фосфорлиларни эса қўшсуперфосфат Са (Н2РО4)2 шаклида ёки ўсув даврида якка аралашмали калий фосфат шаклда берилади. Экилган кўчатларнинг каноп ипли сўриларга боғлаб чиқилади, боғлашда илдиз бўғизини қаттиқ сиқиб қўймаслигига эътибор қаратилади.\nЎсимликлар битта поя қолдирилиб шакл берилади. Бачки новдалар 6–7 см. дан ўсиб кетмасдан уларни ўз вақтида юлиб ташлаш керак. Ўсимлик учини ҳар ҳафтада канопли ипга ўраб турилади, сўрини симли қисмигача ўсгач эса кўндалангига ўраб турилади. Қишки-баҳорги экиш мавсуми даврида иссикҳоналарда ёруғликни кўпайиши, тупроқ ва ҳаво ҳароратини аста-секин кўтарилиб бориши ўсимликлар маҳсулдорлиги ошишини таъминлайди.\nПартенокарпик бодрингни қишки-баҳорги экиш мавсумида уруғи ердан тўлиқ униб чиққандан то биринчи ҳосили теримигача ўсув даври 45–50 кунни ташкил этади. Бодрингнинг партенокарпик дурагайи, асалари билан чангланувчи навлардан кескин фарқланади, яъни улар жуда ривожланган барг, поя ва илдиз қисмига эга, шу туфайли жуда ҳосилдордир. Шу билан бирга улар ташқи муҳит шароитларига, жумладан, ёруғликка, иссиқликка ва тупроқ таркибидаги намликларга жуда талабчандир. Ушбу дурагайлар ташқи муҳит шароитларини кескин ўзгаришига чидамсиз ва ўта таъсирчан.\nУларнинг бошқа навлардан муҳим устунлиги мевасида аччиқ таъми йўқлигидир. Партенокарпик бодрингни чанглатиш керак эмас, чанглатиш уларга салбий таъсир этади, яъни мевалари қинғир-қийшиқ бўлиб, натижада уларнинг сифати пасаяди.\nУниб чиқиш ва юқори ўсиш қувватига эга бўлган бодринг уруғларини экишдан олдин турли инфекциялар билан зарарланишига қарши (олдини олиш учун) улар ГТ-қуритиш шкафида олдин икки-уч сутка давомида 50°С иссиқликда кейин бир сутка 75–80°С ҳароратда қиздирилади. Бундай қиздиришда иссиқлик таъсирида касаллик вируслар барчаси ўлади, лекин уруғнинг униб чиқиш қобилияти пасаймайди.\nБодрингнинг мақбул экиш муддати январь ойининг охирги ўн кунлиги-февралнинг биринчи ўн кунлиги даври бўлиб, кўчатхонада тайёрланган тувакчаларга 25–30 кунлик кўчатлар билан экилади.\nЭкиш учун маҳаллий F1 “Сардор”, чет элнинг F1 “Орзу”, “Бэйбистар”, “Бэби мини”, “Экспоза”, “Артист” каби дурагайлари тавсия этилади.\nЭкилган бодринг уруғларни тўлиқ униб чиқишини таъминлаш учун ҳарорат 26–27°С дан пасайиб кетишига йўл қўймаслик шарт. Тувакчалар усти полиэтилен плёнка билан ёпиб қўйилгани маъқул. Шунда тувакчалар ҳарорати юқори, намлиги эса меъёрида сақланиб, тувакларнинг юзасидан 1,5–2 см чуқурликдаги намлигини тезда парланиб қуриб қолишдан сақлайди. Тувакларга уруғ бир донадан экилади. Экиш олдидан тувакчалар яхшилаб намланади, уруғ униб чиқаётганда суғориш амалга оширилади.\nДастлабки уруғлар униб чиқа бошлаш даврида плёнка олиб ташланади. Кўчат етиштириш даврида ҳарорат ва намликни энг қулай меъёрда бўлишини таъминлаш лозим. Жумладан, ҳаво ҳароратини кундузи қуёшли кунларда 20–23°С, ҳаво булутли кунларда 19–20°С ва кечалари 18–19°С, тупроқ ҳарорати 20–22°С дан пасайиб кетмаслиги, ҳавонинг нисбий намлиги эса 70–75% атрофида сақлаш зарур.\nБодринг кўчатлари бир текис ўсиши керак. Экиш учун тайёрланган кўчат сифатли 25–30 кунлик бўлиб, баландлиги 25–30 см, 5–6 та чинбарги бўлиши керак. Бодрингнинг партенокарпик дурагайини юртимиз шароитида энг қулай экиш оралиғи ((80+80)/ 2)х50 см. ни ташкил этади.\nБодринг ўсимликларини парваришлашда ҳароратнинг энг қулай меъёрда сақланишига алоҳида эътибор берилиши лозим, яъни қуёшли кунларда 25–28°С, ҳаво булут кунлари 20–22°С, кечаси 18–20°С бўлиши керак.\nҲарорат 15°С дан паст бўлса, ўсимлик ўсишдан тўхтайди, 45°С дан юқори бўлганда эса улар қизиб кетиб, мева тугмай қўяди. Бодринг учун иссиқхоналар ичидаги ҳаво намлиги 85–90 фоиздан кам бўлмаслиги лозим.\nБодрингнинг партенокарпик “Орзу” дурагайининг асосий хусусиятларидан бири тез ўсиб, жуда кўп кўк масса ҳосил қилишидир. Кўчатлари асосий майдонга экилгандан кейин, ўсимликлар бир ҳафта давомида сўриларга боғлаб чиқилади ва ҳар ҳафта оралатиб уларни осилиб турган каноп ип атрофига ўраб чиқилади. Акс ҳолда ўсимликлар эгилиб ўсиб, ерга тушиб қолади ва уларда жуда кўп мўйловчалар ҳосил бўлади.\nҲосилдорликни ошиб боришини ва унинг юқори бўлишини таъмин этувчи энг муҳим агротехник тадбирлардан бири бу ўсимликка шакл беришдир. Бодринг ўсимлигидан эртаги ва мўл ҳосил йиғиб олиш мақсадида қуйидагича шакл берилади. Энг пастки ён новдалардан 2 та барг ва 2 та мевачаси, ўрта қисмида 2–3 дона мева ва шунча барг қолдириб чилпинади. Шакл бериш билан бирга бодринг мўйловчаларини ҳам олиб ташлаш керак, негаки улар орқали ўраб олинган баргларда инфекциялар кўп тўпланади.\nЎсув даври давомида ўсимликларнинг озиқланиши турлича бўлади. Ниҳоллари ердан униб чиққандан то гуллагунча ўсимлик озиқа моддаларининг 10 фоизини, мева туга бошлагунча 20 фоизини, мевалари етилиб териш даврида эса озиқанинг асосий қисмини, яъни 80 фоизини қабул қилади.\nИлдиздан ташқари озиқлантириш айниқса ёруғлик кам бўлиб, тупроқ ва ҳаво ҳароратлари меъёридан паст бўлган даврларда амалга оширилиши самарали таъсир этади, чунки бундай ташқи шароитнинг пастлиги илдиз тизимининг фаолияти учун ноқулай ҳисобланади.\nОзиқлантириш учун озиқали аралашма тайёрлашда 10 литр сувга макроўғитлардан 10–12 г суперфосфат, 7–8 г аммоний сульфати, 5–7 г аммиакли селитра ва бор, марганец, мис, рух, молибден, кобальт каби микро ўғитлар ҳам аралаштирилади. Барглари орқали озиқлантиришдан олдин турли микроэлементлар йиғиндиси ёрдамида ҳар биридан қуйидаги миқдорда қўшиб ишчи аралашма олинади: 1 л аралашмага 2,86 г борат кислотаси, 1,8 г марганец сульфати, 0,08 г мис купороси, 0,1 г аммоний молибдени, кейин эса ҳар 10 литр ишчи аралашмага 10 мл ушбу аралашмадан қўшилади.\n1000 м2 майдондаги иссиқхона ўсимликларига ишлов бериш учун одатда 250–300 л макро ва микроўғитлар аралашмасидан тайёрланган ишчи аралашма сарфланади.\nИссиқхона тупроғига ишлов бериш ва катта миқдордаги минерал ўғитларни солиш, тупроқнинг сув, физик ва кимёвий хусусиятларини бироз ёмонлашишига, баъзан эса унинг шўрланишига сабаб бўлади. Шунинг учун ўсув даври давомида ҳар ойда бир маротаба тупроқ таркибининг агрокимёвий ҳолатини текшириб бориш, парваришлашнинг бажарилиши шарт бўлган тадбир ҳисобланади.\nЎсимликларни суғориш учун ҳам сифати тоза, яъни таркибидаги туз миқдори ҳар бир литр ҳисобига 1–2 граммдан кўп бўлмаган сувдан фойдаланиш лозим. Акс ҳолда тузи кўп бўлган сувларни олдин тиндириб, кейин фойдаланиш тавсия этилади.\nР.Низомов, Е.Лян, Ф.Расулов


Ойда сув излари борлиги аниқланди – Газета.uz\nLotinchada 27 октябр 2020, 17:19 Жаҳон\nNASA раҳбари Жим Брайденстайннинг маълум қилишича, Ойнинг Қуёшга қараган томонида биринчи марта сув излари борлиги аниқланди. Янгилик Германия-АҚШ телескопи Sofia’да олиб борилган тадқиқотлар доирасида кашф қилинди.\nАҚШ космик агентлиги Ернинг ягона табиий сунъий йўлдошидаги сувнинг аниқ далилларини топди. Кашфиёт Ойни стратосфера расадхонаси ёрдамида ўрганиш пайтида аниқланди.\nСув молекулалари осмон жисмининг жанубий қисмидаги Клавиус кратеридан топилган.\nШундай қилиб, агентликнинг Ойни ўрганиш дастурларини мослаштиришга имкон берадиган назариялари тасдиқланди. Сувнинг мавжудлиги барча муаммоларни ҳал қилишни соддалаштириши мумкин, ҳатто ундан ёқилғи яратиш учун ҳам фойдаланиш таклиф қилинган. Бироқ, NASA Астрофизика департаменти директори Пол Хертзнинг сўзларига кўра, сунъий йўлдошда қанча сув топиш мумкинлиги ва ундан ҳақиқатан ҳам фойдаланиладими ёки йўқми, ҳали маълум эмас.\n«Биз биринчи марта Sofia телескопидан олинган маълумотлар туфайли Ойнинг Қуёшга қараган томонида сув борлигини тасдиқлай олдик. Бу сувдан ресурс сифатида фойдалана оламизми ёки йўқ, ҳозирча билмаймиз. Ой юзасида сув излаш бизнинг Артемис дастури доирасидаги тадқиқот режаларимиз доирасида жуда муҳим ҳисобланади», — дея маълум қилган Жим Брайденстайн.\nУшбу «молекуляр сувни аниқлаш» NASAнинг ой базасини яратишга бўлган умидини кучайтирди, деб хабар бермоқда BBC. Мақсад Ойнинг табиий бойликларини топиб, ушбу базани сақлаб қолишдир.\nАҚШ космик агентлиги биринчи аёл ва эркакни 2024 йилда Ойга «навбатдаги улкан сакраш» учун ҳамда 2030 йилларнинг бошларида инсонларни Марсни ўрганишга тайёрлаш учун юборишини айтди.\nМаълумот ўрнида айтиб ўтамизки, NASA бундан бир неча йил олдин ҳам ойда сув борлигини аниқлаган эди, аммо у ичиш учун яроқли эмаслиги таъкидланганди.


Qalampir.uz - Зиёданинг қўшиғига Ҳилола даъвогарлик қилганди, бироқ\nЗиёданинг қўшиғига Ҳилола даъвогарлик қилганди, бироқ\n18:38, 07.11.2016 Премьера\nМаҳзун қўшиқлари билан тилга тушган хонанда Ҳилола Ҳамидова янги қўшиғини сайтимиз орқали премьера қиляпти.\nМуҳаббат, айрилик, вафо мавзуларидаги маҳзун қўшиқлар билан тилга тушган хонанда Ҳилола Ҳамидова анчадан буён янги қўшиқларини оммага тақдим этмаётган эди. Янги йўналиш, янги имиж, янги жанрларда ўзини синаб кўрмоқчи бўлган хонанда ва ниҳоят ўзини топди. Балки, бундай дейишга бироз эртадир, бироқ унинг янги қўшиғи хонанданинг аввалги қўшиқларидан ажралиб туради.\nҲамидова овози бор, жонли ижрода бемалол куйлай оладиган, устоз кўрган хонандалар. Унинг қўшиқларида маъно бор. Минг афсуски, бугунги шоу-бизнесга булар кўплик қилади. Зотан овози бўлмай туриб, рекламанинг кучи билан ошиғи олчи бўлиб юрганлар талайгина.\nБир вақтлар Ўзбекистонда хизмат кўрсатган артист Зиёда Қобилованинг “Жим-жим” номли қўшиғига даъвогарлик қилган Ҳамидова бу қўшиқни куйлашга бироз кечикди. Қўшиқ Зиёдага омад келтиряпти. У эса бугун тингловчилари эътиборига ҳавола этмоқчи бўлган шўх қўшиғи омад олиб келишидан умидвор.\nХонанда бугун мухлисларига одатдагидек маҳзун таронани эмас, шўх қўшиқни тақдим этиш тадоригини кўрган. Ҳилола Ҳамидованинг сайтимиз орқали премьера қилинаётган қўшиғи “Соғиндим” деб номланган бўлиб, унинг шеъри ва мусиқаси Баҳодир Низомовга тегишли. Мусиқий сайқални эса Умид Обидов берган.\nҚўшиқни сайтимиз орқали тинглаш ва кўчириб олиш имкониятига эгасиз.\nҚозоғистонда “Алмати Тауэрс” биноси ёниб кетди\nҲилола Ҳамидовадан янги қўшиқ премьераси\n18:03, 02.11.2017 2 448\n14:14, 28.01.2017 7 367\nҲилола Ҳамидова янги қўшиғи, нобуд бўлган ҳомиласи ва оиласига дарз кетгани ҳақида\n19:29, 28.11.2016 13 188


Lamborghini савдолар ҳажми рекорд даражага етганини маълум қилди\nLamborghini автомобиль компанияси ўтган йил якунларини сарҳисоб қилди. Фирма машиналари сотуви ҳажми янги тарихий рекордга етди. Бу ҳақда «Лента.ру» хабар бермоқда.\nБу кўрсаткичнинг ортиши етти фоизни ташкил этди: жорий йилда сотилган автомобиллар сони 3245дан 3457гача ошди. Компания савдо айланмаси тўрт фоизга ўсди ҳамда тарихда илк бора 906 миллион евродан ошиб кетди.\nAutomobili Lamborghini компанияси 1963 йилда ташкил этилган, унинг қароргоҳи Италиянинг Санта-Агата-Болоньезе коммунасида жойлашган. 2018 йилдан бошлаб Lamborghini’да янги модель чиқарилади - Lamborghini Urus йўлтанламаси.\nУнинг пайдо бўлиши завод ишлаб чиқариш қувватининг янада ривожланишига хизмат қилади. Ишлаб чиқариш майдонлари 80 мингдан 150 минг квадрат метрга ортади, бир йилдаги ишлаб чиқариш ҳажми эса икки баробарга ортиб, етти минг донани ташкил этади.


Ўзбекистон Қаҳрамони Ғайратдин ХОЖАНИЯЗОВ — “Qoraqalpog'iston tongi” gazetasi\nЎзбекистон Қаҳрамони Ғайратдин ХОЖАНИЯЗОВ\n23.10.2020 23.10.2020 ! Без рубрики / “Qoraqalpog'iston tongi”\nМамлакатимиз илм-фани оғир жудоликка учради. Археология соҳасидаги атоқли олим, Ўзбекистон Қаҳрамони Ғайратдин Хожаниязов шу йил 19 октябрда 72 ёшида вафот этди.\nҒ.Хожаниязов 1948 йили Қорақалпоғистон Республикасининг Қораўзак туманида туғилди. Ўрта мактабни тугатганидан сўнг жамоа хўжалигида ишчи бўлиб хизмат қилди. 1972 йилда Нукус давлат педагогика институтини тугатиб, ўз илмий фаолиятини Ўзбекистон Фанлар академияси Қорақалпоғистон филиалининг Тарих, археология ва этнография институтида тадқиқотчи сифатида бошлади. Сўнгра ушбу филиал аспирантурасида таҳсил олиб, тарих фани бўйича номзодлик диссертациясини ҳимоя қилди.\nТаниқли олим ўзининг қарийб 50 йиллик илмий фаолияти давомида Ўзбекистон Фанлар академияси Қорақалпоғистон филиалининг Тарих, археология ва этнография институтининг кичик ва катта илмий ходими, Қорақалпоғистон тарих ва маданият ёдгорликларини муҳофаза қилиш жамияти раиси, Тарих, археология ва этнография институтининг археология бўлими мудири, Қорақалпоқ гуманитар фанлар илмий-тадқиқот институтининг археология бўлими мудири каби лавозимларда самарали меҳнат қилиб, мамлакатимизнинг қадимий тарихи, археологик ёдгорликларини чуқур ўрганиш ва дунёга тарғиб этиш, юксак малакали илмий кадрлар тайёрлашга муносиб ҳисса қўшди.\nШ.Мирзиёев, Т.Норбоева, Н.Исмоилов, А.Арипов, М.Камалов, Б.Йўлдошев


ЎХҲ Канада бўлимининг йиғилиши « Ўзбекистон Халқ Ҳаракати\nЎХҲ Канада бўлимининг йиғилиши\n29 ноябр куни ЎХҲнинг Канада бўлимининг навбатдаги йиғилиши ўтказилди. Сўнгги икки ой ичида бўлим таркиби ва фаолиятида бир мунча ўзгаришлар юз берганди.\n01 December 2012 - 10:46\n29 ноябр куни ЎХҲнинг Канада бўлимининг навбатдаги йиғилиши ўтказилди. Ванкувер шаҳрида истиқомат қилувчи Ҳаракат фаоли Пирмуҳаммад Холмуҳаммаднинг айтишича, сўнги икки ой ичида бўлим аъзолари таркибида ва фаолиятида бир мунча ўзгаришлар бўлди.\nБўлим фаоллари Канадада истиқомат қилаётган Ўзбекистонлик орасида ўзларига маслакдошлар топиш хамда уларга ЎХҲнинг мақсад ва ғояларини етказиш бўйича ишларни сусайтиришмаяпти. Интернетдаги ижтимоий тармоқлар ва электрон почталар, ҳамда мобил алоқа воситалари ёрдамида эса Ўзбекистонда яшаётган ватандошлар билан алоқалар ўрнатишаяпти.\nБўлим фаоли Ғайрат Холматовнинг билдиришича, рус тилида нашр этилиб, Канада ва Америкада тарқатиладиган ЎХҲ Канада бўлимининг расмий органи бўлган “Регистан” варақасини эндиликда хар ойда икки маротабадан чиқариш хам йўлга кўйилиш арафасида. Газета чиқаришдаги молиявий муаммолар ҳам ўз ечимини топди.\n“Йиғилишда маслаҳатлашиб оладиган ишларимиз кўп. ЎХҲ олиб бораётган ишлар ҳақида биргина ўзимиз билишимиз кифоя эмас, мана шундай ташкилот борлиги ва унинг мақсади Ўзбекистонга эркинлик ва ҳуррият олиб кириш экани ҳақида ҳар доим ватандошларимизга хабар бериб туришимиз лозим. Матбуотда, хусусан интернетда чиқишларни кўпайтиришимиз керак ва бугунги йиғилишда кўпроқ шу ҳақда фикр алмашсак, яхши бўларди” деди йиғилиш олдидан ташкилот фаоли Ғайрат Холматов.\nЎХҲнинг Канада бўлими йиғилишини очар экан, бўлим фаоли Пирмуҳаммад Холмуҳаммад, ҳар ҳафта ўтказиладиган ЎХҲ Марказий кенгашининг охирги онлайн йиғилиши ҳақида йиғилганларга гапириб берди.\nМарказий кенгашдан келган сўнгги тавсиялар ва кўрсатмалар муҳокамаси хам анчайин қизғин кечди. Йиғилиш иштирокчилари ушбу тавсиялар ҳақида бафуржа фикр алмашдилар.\nСўнгра кун тартибидаги биринчи масала бўлган, бўлимнинг молиявий ишларидаги вазият кўриб чиқилди.\nМасала юзасидан чиқиш қилган Шуҳрат Қурбоннинг айтишича, бўлим фаоллари кейинги 1 ой ичида молиявий масалаларга эътиборни сусайтирдилар. “Бўлим аъзоларидан келаётган молиявий тушум пасайиб кетди. Агар сусткашликнинг олдини олмасак, бўлимимиз томонидан ташкиллаштирилаётган баъзи тадбирларнинг амалга ошиши савол остида қолиши мумкин” деди Ҳаракат аъзоси Шуҳрат Қурбон.\nШуҳрат Қурбон йиғилиш иштирокчиларига молиявий муаммоларни ҳал қилиш бўйича ўз таклифларини киритди. Таклифлар борасида мунозараларда сўз олганлар, масала фавқулодда мухимлигини эътироф этган ҳолда, Шуҳрат Курбоннинг фикрларига кўшилишларини билдиришди.\nЙиғилишда кўриб чиқилган иккинчи масала, “Регистан” варақасини нашр этиш масалаларига бағишланди.\n“ЎХҲнинг дунёдаги биронта ҳам бўлими ўзининг расмий босма нашрига эга эмас. Ҳозирча фақат бизнинг Канада бўлимимизгина ўзининг расмий нашрига эга” деди масала бўйича чиқиш қилган журналист Улуғбек Ҳайдаров.\n“Тўғри, бизнинг “Регистан” газетамиз “ВАНКУВЕР ЭКСПРЕСС” кўп тиражли газетага илова тарзида чоп этилаяпти. Бироқ шунинг ўзи ҳам Канадада ҳамда Американинг баъзи катта шаҳарларида яшайдиган ва рус тилида сўзлашадиган аҳоли ўртасида бизнинг фаолиятимиз ҳақида маълум бир тасаввур уйғотяпти”, деди У.Ҳайдаров.\nЖурналист ўз чиқишида, молиявий муаммо, “Регистан” иловасини нашр этишдаги катта тўсиқ бўлиб қолаётганини айтди.\n“Газетамиз бир маромда ва узлуксиз чиқиб туриши учун бугун мана шу ерда ушбу муаммонинг ечимини топиб кетишимиз керак, зеро биз бунга қодирмиз” деди яна У.Ҳайдаров.\nМуҳокамалардан сўнг, газета учун лозим бўлган маблағни йиғиш бўйича масъул тайинланди ва хар ойнинг 15 санасида бўлим раҳбарига ушбу масала бўйича ёзма хисобот берилиши келишиб олинди.\nЙиғилишда кўриб чиқилган яна бир масала, ЎХҲ Канада бўлими фаолларининг аъзолик бадаллари миқдори хақида эди.\nҚўпчилик масала бўйича ўзларининг аниқ таклифларини киритди. Мунозаралардан сўнг, аъзолик бадалининг реал миқдори белгиланди ва ҳар ойнинг белгиланган куни йиғилган маблағ ташкилотнинг молиявий масалалар бўйича масъулига топшириладиган бўлди.\nЙиғилиш сўнгида, ЎХҲнинг Канада бўлими раисини қайта сайлаш масаласи кўриб чиқилди. Харакатнинг раиси Марат Насибуллин Канада бўлимининг ички лойиҳалари бўйича олиб борилаётган ишларда банд бўлиб қолаётгани учун, бўлим раислигидан ўз хоҳишига кўра бўшатилди.\nҲаракатнинг Канада бўлими раиси этиб, кўпчиликнинг овози билан Шухрат Қурбон сайланди.\nШу билан ЎХҲнинг Канада бўлимининг навбатдаги йиғилиши ниҳоясига етди.


ПАЙҒАМБАР АЛАЙҲИССАЛОМНИНГ ДАЪВАТ УСЛУБЛАРИДАГИ ҲИКМАТЛАР «Муҳаммад соллаллоҳу алайҳи васаллам – икки олам сарвари» — Ko'kaldosh\n15.10.2018 / - Ислом тарихи, Мақолалар, Янгиликлар\nПАЙҒАМБАР АЛАЙҲИССАЛОМНИНГ ДАЪВАТ УСЛУБЛАРИДАГИ ҲИКМАТЛАР «Муҳаммад соллаллоҳу алайҳи васаллам – икки олам сарвари»\nҲақиқий даъват ҳужжат асосига қурилмоғи керак. Тўғри йўлга бошламоқчи бўлган киши узоқни кўра билиши, вази-ятга тўғри баҳо бера олиши ҳамда хушмуомала бўлиши ло-зим. Шундагина даъватнинг илдизи мустаҳкам бўлади, шо-хлари бўй чўзиб, мева беради. Расулуллоҳ соллаллоҳу алайҳи васаллам ўз умматларини Ислом динига ҳам худди ана шундай услубда чорлаганлар.\nУ зот ҳузурларида ўтирган турли тоифа кишиларнинг ақлига, савиясига мос хутба қилардилар ҳамда уларнинг қизиқишини уйғотиб, нотўғри йўлдан қайтишлари учун гўзал хулқ ила муомалада бўлардилар.\nРасулуллоҳ соллаллоҳу алайҳи васаллам доимо ҳақ йўлга чақириб, даъват асносида Қуръони Каримдан ҳужжат-далиллар келтириб ўтардилар. Эътиқодий масалаларга тўхталсалар, ёрқин ҳужжат-далиллар келтириб, турли шубҳаларга ўрин қолдирмасдилар. Бундан ташқари, у зот соллаллоҳу алайҳи васаллам ояти карима ва ҳадиси шари-фларнинг маъноларини, улардан олинадиган фойда ва ҳик-матларни шундай шарҳлаб берардиларки, унга қулоқ тутган киши Ислом дини ҳазил эмас, ҳақ дин эканини яққол англаб оларди.\nУ зот соллаллоҳу алайҳи васаллам Ислом динини кенг ёйиш йўлида қабилаларнинг обрўли кишиларига ҳадялар улашардилар. Бу ишлари ўз навбатида ўртадаги адоватларни бартараф этар ва узилган алоқаларни боғлашга хизмат қиларди. Қолаверса, бундай ҳадя улашишлар ғофил қалб-ларни даъватнинг рост эканини тасдиқ этишга ҳозирларди. Эндигина Исломни қабул қилган қабила зодагонлари фитна-ларга чалғиб, тўғри йўлдан адашиб кетишлари мумкин бўлгани учун ҳам шундай йўл тутганлар. Расулуллоҳ сол-лаллоҳу алайҳи васалламнинг ўзлари бунинг сабабини шундай изоҳлаганлар: «Бошқа ҳақли кишилар бўла туриб, бирор кишига ҳадя беришим Аллоҳ таоло ўша кишини жаҳаннамга юзтубан улоқтиришидан қўрққаним учун-дир».\nДаъватлари асносида у зотнинг юзларида ҳалимлик, му-лойимлик ва сабр-бардош барқ уриб турарди. Қайсар, така-ббур кишилар билан тортишиб ўтирмасдилар. Баъзи киши-ларнинг қўпол ва дағал муомаласига эътибор бермай, уларни бағрикенглик ва кечиримлилик билан қарши олардилар.\nМадинага ҳижрат қилишларидан олдин Расулуллоҳ сол-лаллоҳу алайҳи васалламга Қурайш мушриклари томонидан, айниқса уларнинг энг ахлоқсизлари, калтафаҳмлари томони-дан кўп зиён-заҳмат етган. Шунга қарамай, ул зот бундай азиятларни сабр ила қарши олар, бу азиятлар туфайли динни етказиш йўлидаги азму қарорлари, ғайрату шижоатлари сира камаймас эди. Айрим мунофиқлар ва қўрс бадавийлар у зот-нинг шаънларига қанчадан-қанча туҳмат ва бўҳтон тошлари-ни ёғдиришган. Пайғамбар алайҳиссалом эса уларнинг бундай қўпол муносабатларга худди шундай қўпол тарзда эмас, балки кечириш ёки табассум қилиб қўйиш билан жа-воб берганлар. Расулуллоҳ соллаллоҳу алайҳи васаллам но-жоиз иш қилган кишига танбеҳ беришда ҳам одоб доирасида иш тутганлар. Кўпинча бирор кишидан хатолик содир бўлса, қайтариқни унинг ўзига айтмай, умумий тарзда айтардилар.\nБир куни Расулуллоҳ соллаллоҳу алайҳи васалламнинг уйларига уч киши келиб, Оиша розияллоҳу анҳодан Пайғам-бар алайҳиссаломнинг кундалик амаллари ҳақида сўрашди. Жавобни олганларидан кейин «Расулуллоҳ соллаллоҳу алайҳи васалламдек зот шунчалик амал қилар эканлар, биз-лар ким бўлибмизки, у зотдан оз амал қиламиз?» дейишди. Уларнинг бири энди фақат рўза тутишга, яна бири ҳеч қачон уйланмасликка, яна бири эса кечалари умуман ухламасликка келишиб олишди. Бундан хабардор бўлган Расулуллоҳ сол-лаллоҳу алайҳи васаллам: «Мен қиладиган амаллардан ўзини тиядиган қавмнинг оқибати нима кечар экан? Ал-лоҳга қасамки, мен улардан кўра Аллоҳ таолони би-лувчироқ ва У Зотдан қўрқувчироқман», деб марҳамат қилдилар ва уларнинг қарорларини маъқулламадилар.\nПайғамбар алайҳиссалом панд-насиҳатни ҳар доим ҳам қилавермас, балки саҳобаларнинг насиҳат эшитишга муҳтож пайтини топиб, ўша вақтда ваъз-насиҳат қилардилар.\nАбдуллоҳ ибн Масъуд розияллоҳу анҳудан ривоят қили-нади: «Пайғамбар соллаллоҳу алайҳи васаллам зерикиб қо-лишимизни истамаганлари учун маълум вақтлардагина панд-насиҳат қилардилар».\nШунингдек, Пайғамбар алайҳиссалом подшоҳларга мак-туб ёзишда ҳам сўзларини мухтасар қилишни маъқул кўр-ганлар. Мактубларни етказувчи элчиларга даъват қилиш, ҳужжат-далилни келтириш ва шак-шубҳаларни бартараф этиш йўлларини ўргатганлар. Нажрон аҳлига Амр ибн Ос орқали юборган мактубларида шундай деганлар: «Аммо баъд. Мен сизларни бандаларга ибодат қилишдан ёлғиз Аллоҳ таолога ибодат қилишга, бандаларни бошлиқ қилишдан ёлғиз Аллоҳ таолони бошлиқ қилиб олишга чақираман. Агар бош тортсангиз, жизя тўлайсиз, жизя беришдан ҳам юз ўгирсангиз, у ҳолда мен сизларга қар-ши уруш эълон қиламан».\nПайғамбар алайҳиссалом савол сўровчиларга гўзал услубда, умумий шаклда жавоб берардилар. Гоҳида бе-рилган саволга «Ҳа» ёки «Йўқ» дейиш билан кифояланарди-лар.\nМаҳориблик бир киши Исломни қабул қилгач, илгари жоҳилият даврида қилиб юрган гуноҳларини эслаб, қий-налиб юрар эди. У қабиладошлари билан Расулуллоҳ сол-лаллоҳу алайҳи васалламнинг ҳузурларига келганида ўзини қийнаб келаётган ташвишини айтиб, «Гуноҳларимни кечи-ришини Аллоҳ таолодан сўранг», деди. Расулуллоҳ сол-лаллоҳу алайҳи васаллам: «Ислом (мусулмон бўлиш) ол-динги куфр амалларни ўчиради», дедилар. Маҳориблик киши бу гапдан ниҳоятда хурсанд бўлиб кетди.\nУ зотнинг рисолатни етказишдаги доно услубларидан яна бири даъват асносида ажойиб ўхшатишлар ва гўзал зарбул-масаллар келтириб ўтишларидир. Бундай мисол келтириш тушунилиши қийин бўлган нарсаларнинг осон фаҳмланиши-га ёрдам беради. У зот соллаллоҳу алайҳи васалламнинг кел-тирган зарбулмасалларига Нуъмон ибн Бишр розияллоҳу анҳудан ривоят қилинган ҳадисни мисол келтирсак бўлади.\nПайғамбар алайҳиссалом мусулмонларни бирдам бўлиш-га чақириб: «Мўминлар ўзаро дўстлашиш, бир-бирига меҳр-шафқатли ва ҳамдард бўлишда бамисоли бир тана-декдир. Агар тананинг бир аъзоси касал бўлса, бошқа аъзолари ҳам бедор бўлади, иситмада ҳамдард бўлади», деганлар.\nПайғамбар алайҳиссалом инсонларга уларнинг ақли ета-диган даражадаги гапларни айтар, саҳобаларни ҳам шунга тарғиб қилардилар. Ҳазрати Али каррамаллоҳу важҳаҳу ҳам бу хусусда шундай деганлар: «Инсонларга улар тушунади-ган сўзлар билан гапиринглар. Ахир сизлар Аллоҳ ва Расу-лининг ёлғонга чиқарилишини истамайсизлар-ку?»\nРасулуллоҳ соллаллоҳу алайҳи васаллам баъзи дунёвий ишларда саҳобаларнинг таклифига ҳам қулоқ солардилар. Бир куни айрим подшоҳларни Исломга даъват қилиш мақса-дида мактуб жўнатмоқчи бўлиб турганларида саҳобалар: «Улар муҳри йўқ мактубни ўқишмайди», дейишди. Шунда у зот соллаллоҳу алайҳи васаллам муҳр қўйиш учун «Муҳам-мадур Расулуллоҳ» ёзуви нақшланган кумуш узук ясаттир-дилар.\nАйрим ҳолларда қилинмаса зарари бўлмайдиган ишларни фитнадан сақланиш мақсадида қилмай қўяверардилар. Бунга Каъбани бузиб, уни Иброҳим алайҳиссалом кўтарган пойде-воргача етказиб қўйиш масаласини мисол қилсак бўлади. Ул зот Исломни эндигина қабул қилган қавм нотўғри тушунма-син деб бу ишни қилмай қўяверганлар. Бу ҳақда Оиша она-миз розияллоҳу анҳога: «Қавмингиз Исломга эндигина кирган бўлмаганида, Байтуллоҳни қайтадан қуришни буюрардим. Кейин ундан чиқарилган нарса-лар(қисмлари)ни қайта киргизиб (тиклаб), Иброҳим алайҳиссаломнинг пойдеворигача етказиб қўйган бўлар-дим», деганлар.\n“Ал-фиқҳ ул-акбар” 2-қисм\nРасулуллоҳ соллаллоҳу алайҳи васаллам тановул қилган…\nПайғамбар соллаллоҳу алайҳи васалламнинг виқорлари ва мурувватлари\n“Kўкалдош” ўрта махсус ислом билим юртида 2019-2020 йилги қабул жараёнлари бошланди\nПайғамбар соллаллоҳу алайҳи васалламнинг омонатдорликлари, ростгўйликлари ва адолатлари


Finance.uz - Дастурлар вазирликларда эмас, маҳаллада ишланса…\nДастурлар вазирликларда эмас, маҳаллада ишланса…\nБугунги янгиланишлар ҳеч кимни бефарқ қолдираётгани йўқ. Айниқса, иқтисодиётимизни ривожлантириш, аҳолининг даромад манбаини кўпайтириш, шу орқали камбағалликни қисқартириш борасида олиб борилаётган саъй-ҳаракатлар халқимизни эртанги кунга ва юрт истиқболига ишончини юксалтирмоқда.\nПрезидентимиз Шавкат Мирзиёев раислигида аҳоли бандлигини таъминлаш ва камбағалликни қисқартириш масалалари бўйича ўтказилган видеоселектор йиғилишида бу каби жиддий муаммолар кўриб чиқилди.\nДавлатимиз раҳбари иқтисодиётнинг барча тармоқларида аҳоли учун даромад манбаи яратиш орқали камбағалликни қисқартириш мукинлигини алоҳида таъкидлар экан, бунинг учун келгуси йилда оилавий тадбиркорлик дастурлари, ишсиз аҳоли ва ёшларни касб-ҳунарга ўқитиш, хизмат кўрсатиш соҳаларидаги лойиҳаларни амалга ошириш учун 13 триллион сўм ажратилиши кўзда тутилаётгани билдирди.\nКелгуси йилда давлат инвестиция дастури доирасида 18 триллион сўмликдан зиёд 1 минг 700 га яқин лойиҳа, тармоқ ва ҳудудий инвестиция дастурлари доирасида 22 миллиард долларлик 9 мингта лойиҳа амалга оширилиши белгиланган. Бунинг натижасида 135 минг ва 305 мингта иш ўрни ташкил этиш мўлжалланмоқда.\nБугунги кунда долзарб бўлиб турган ҳаётий масалалар ҳақида сўз борар экан, Президентимиз бундан буён дастурлар вазирликда эмас, маҳаллада шаклланишини, уларни ҳокимларнинг ёрдамчилари ўзи “маҳаллабай” тамойили асосида ишлаб чиқиши зарурлигини уқтирди.\nШунингдек, келаси йил халқаро молия ташкилотларидан жалб этилган 2 миллиард 200 минг АҚШ доллари миқдоридаги маблағни ўзлаштириш ҳисобига 109 та лойиҳани амалга ошириш режалаштирилгани айтилди. Агар ана шу самарали ишлар амалга ошириладиган бўлса, 28 минг аҳоли бандлиги таъминланади. Бу жуда катта натижадир.\nВидеоселектор йиғилишида халқаро молия ташкилотларидан жалб қилинадиган маблағларни ҳам маҳаллага боғлаш масаласи ҳам кўриб чиқилди. Табиийки, маҳаллалар молиёвий жиҳатдан мустаҳкам бўлса, фаолият доираси ҳам кенгаяди. Шундагина давлатдан, олиб борилаётган ислоҳотлардан одамлар рози бўлади.


Ҳоким Азамат Хўжамқулов эса аёллар фермер бўла олмайди, улар болалари билан уйида ўтириши керак, дейишдан чарчамайди. Шу “принципи”дан келиб чиқиб яна 5 аёлдан ерини тортиб олган.\nЭшитган бўлсангиз керак, фермерлик ҳаракати ҳақида гап кетганда Ўзбекистон раҳбарияти “Ер эгасини топди”, деб гапиришни яхши кўради. Аммо фермерлар йиллар давомида кўриб келаётган азоб-уқубатлар, адолатсизликлар халқнинг бу гапга ўзига хос жавобини дунёга келтирди.\nЭнди одамлар “Ер эгасини топди, эгаси худодан топди”, деган хулосага келган. Бу гапнинг ортида фермерларнинг ҳуқуқсизлиги, уларга нисбатан адолатсизликларга ишора ётибди.


Америкалик актёр — Роберт Редфорд 80 ёшда\n22:51 / 18.08.2016 8469\nРоберт Редфорд ўзининг узоқ йил давом этган ижоди давомида деярли барча нуфузли мукофотларни қўлга киритди: иккита «Оскар», иккита «Олтин глобус», учта BAFTA, санъатдаги узоқ йиллик ижод, касбга садоқат, қадр-қиммат учун кўплаб совғалар ва в.ҳ. Редфорд Калифорнияда сут ишлаб чиқарувчилар оиласида дунёга келади ва 50 йиллар охирида Нью-Йоркга кетади ва у ерда актёрлик фаолиятини бошлайди: Бродвейлардаги бир неча саҳна кўринишларда иштирок этади.\nУнинг кино оламидаги илк муҳим иши 1962 йили содир бўлади – Редфорд «Жанг майдонидаги ов» фильмида корея уруши аскарини гавдалантиради. Шу ондан бошлаб унинг актёрлик фаолияти гуркираб ривожлана бошлайди. 60 йиллар охирига келиб у америка киносининг афсонасига айланади.\n1981 йилда Редфорд режиссёр сифатида ўзининг илк ишини тақдим этади ва айнан шу тариқа у ўзининг илк «Оскар»ини қўлга қиритади.


Суд залидан: қилмиш-қидирмиш — Марғилон ҳақиқати\nСуд залидан: қилмиш-қидирмиш\nёки ёйилмалик самогончиларга панд берган қаллоблик\nАқлли, мулоҳазали инсонлар ҳалол ишлаб ризқ топишни, эл корига яраб, дуоларга мушарраф бўлишни ният қилиб яшайдилар. Зеро, улар ҳар бир ишнинг жавоби борлигини дилдан ҳис қиладилар. Аммо, баъзилар борки, фақат ўз ҳамёнларини ўйлашади, бу йўлда қонунларни бузишдан, қилмишлари бошқаларга зиён етказишидан ҳам тоймайдилар. Фақат ўзини биладиган, юрагидаги бор ниятларини нуқул ўзига қаратадиган бундай кимсаларни худбинлар дейишади. Худбинлик эса ҳамиша нафратлидир, уни бартараф этмай фақат ниқобланганлар доимо нафратга лойиқ, жазога маҳкумдирлар. Мисол учун ўзини “тадбиркор” билиб, ножўя қалтис ишларга қўл урган кимсаларнинг қилмишида бундай худбинликка гувоҳ бўламиз.\nЎзини уддабурон, ишбилармон ҳисобловчи шаҳримизнинг “Ёйилма” МФЙда истиқомат қилиб келган Муроджон Жалолов ва Акбаржон Сатбалдиевлар ҳам худбинлик сабаб шундай қинғир ишларга қўл уришгани фош этилди. Улар истеъмолчиларнинг ҳаёти, соғлигини хавфсизлиги талабларига жавоб бермайдиган алкоголь (спиртли) маҳсулотларни ўтказиш мақсадини кўзлаб ишлаб чиқариш, сақлаш ва сотиш билан боғлиқ жиноятга фақат худбинлик туфайли қўл уришди.\nХудбинликдек бедаво хасталикка йўлиққан ҳар икки қахрамонимиз ўз уйида гигиена талабларига жавоб бермайдиган шароитда турли русумдаги пиво маҳсулотларини тайёрлаб, уларга сув қўшиб, елим идишларга қадоқлаб, сотиш билан шуғулланиб келишни ишбилармонлик соҳасига айлантириб олишган эди. Ошиқлари ҳамиша олчи, бозорлари чаққон эди. Шу боис, бошга дўппини қўндириб, фаолиятни дўндириб юрган бу шоввозлар ўз уддабуронликларига шу қадар махлиё бўлиб кетдиларки, ҳеч ким, ҳеч нима билан ҳисоблашмай қўйдилар. Ҳар қандай қаллоблик, ғирромликни умри қисқа эканлигини унутишди.\nОқибатда 2017 йил 27 сентябрь куни шаҳар ҳуқуқни ҳимоя қилувчи органлари томонидан яширин цехларни аниқлаш ва улар фаолиятига барҳам бериш мақсадида ўтказилган тадбир жараёнида М.Жалолов ҳамда А.Сатбалдиевларнинг қинғир ишлари фош бўлди. Сохта, ўқлама пивофурушларнинг ўзларига нисбатан эса жиноий иш қўзғатилиб, мазмунан кўриб чиқиш учун судга ҳавола этилди.\nСуд жараёнида М.Жалолов хонадонидан далил тариқасида олинган 192 дона 2,5 литр ҳажмдаги “Юнусобод”, 20 дона “Барлос”, 28 дона “Нокдаун” пиво маҳсулотлари, 13 турдаги ёрдамчи маҳсулотлар жаъми 10 миллион 734,4 минг сўмлик моддий бойликларни, А.Сатбалдиев хонадонидан олинган. 401 дона 1,5-2,5 литр ҳажмдаги идишларга қадоқланган 5 та номдаги тайёр пиво маҳсулотлари, 11 турдаги асбоб ускуна ва бутловчи материаллар жаъми 10 миллион 329,1 минг сўмлик моддий бойликларни йўқ қилиш ҳақида ҳукм чиқарилди. Чунки, шаҳар Давлат Санитария эпидемиология назорат маркази хулосасига кўра бу пиво маҳсулотлари истеъмолга яроқсиз, истеъмолчилар ҳаёти ва соғлиги хавфсизлиги талабларига жавоб бермайди, деб топилди.\nШунингдек, суд ҳукмига кўра ҳар икки ҳолатда ҳам судланувчилар М.Жалолов ва Сатибалдиевларни Ўзбекистон Республикаси Жиноят Кодексининг 186- моддаси 1-қисмида назарда тутилган жиноятни содир этганликда айбли деб топилиб, иш ҳақидан 20 фоизини давлат даромади ҳисобига ушлаган ҳолда уларга тегишли муддатга аҳлоқ тузатиш ишлари жазоси тайинланди.\nҲа, қинғир ишнинг қийиғи чиқмай қолмади. Яна бир сохтакорлик фош этилиб, жиноятга жазонинг муқаррарлиги таъминланди. Бошқача айтганда, доно халқимиз таъкидлаганидек, “сувники сувга оқиб кетди”. Бироқ, ёнга қолган “қатиқ пули” Муроджон Жалолов, Акбаржон Сатибалдиевларнинг маҳалла-кўй, яқинлари олдидаги юзи шувутликларига арзийдими? Бу ёғи энди уларнинг виждонига, суд жараёнидаги тавба-тазаррулари самимийлигига боғлиқ. Ҳар ҳолда улар ножўя ишлари оқибатидан тўғри, оқилона хулоса чиқариб олишларига ишонгимиз келди….\nЎрни келганда бу қилмиш, унинг оқибатлари биринчи навбатда “Ёйилма” МФЙ фаоллари, қўни-қўшни, таниш билишлар ва ҳаммамизга ҳам зарур сабоқ бўлиши лозим.\nЗеро, жиноятнинг катта-кичиги бўлмайди. Ҳар қандай жиноят миллий ўзликка, анъана ва қадриятларга давлат ва жамият келажагига таҳдид туғдиради. Қолаверса, биз бугун маҳаллаларимизни жиноятдан, қонун бузиш ҳолатларидан холи ҳудудларга айлантиришга бел боғлаб турибмиз. Бу ҳақда куни кеча вилоятимиздаги давлат ташкилотлари, ҳуқуқни муҳофаза қилувчи органлар, жамоат бирлашмалари, ҳурматли юртдошларимиз, жамоатчилик вакилларининг мурожаатлари эълон қилинди. Шундай экан, бу хайрли мурожаатга лаббай деб жавоб бериш, маҳаллаларимизда жиноятчиликни олдини олиш, ҳуқуқбузарликларга йўл қўймаслик учун барчамиз янада огоҳ бўлишимиз, ҳамжиҳат бўлиб ҳаракат қилишимиз зарур. Зеро, энди юқоридаги сингари ҳолатларга нисбатан бефарқликка, эътиборсизликка тоқат қилиб бўлмайди. Буни олийжаноб мақсадларимиз, шиддаткор давримизнинг ўзи тақозо этмоқда.\nЖиноят ишлари бўйича шаҳар судининг судьяси,


Жисмоний тарбия ва спорт вазирлиги матбуот котиби коронавирусга қарши кураш мавзусига бағишланган брифингда иштирок этди / Olamsport.com\n17:31Ўзбекистон дзюдо федерацияси раисининг мурожаати\t0 17:10Сафин фаолиятидаги энг қийин рақиб ким бўлганини айтди\t0 16:49UFC президенти: Конор — Усман жанги бўлмайди!\t0 16:28"Астон Вилла" бош мураббийининг отаси коронавирусдан вафот этди\t0 16:07Ретро! 2005 йили ўтказилган ва 5 қитъа полвонлари қатнашган жаҳон чемпионатидан ФОТОРЕПОРТАЖ\t0 15:46Гэтжи Нурмагомедовга қарши жангда қандай ҳаракат қилишини айтди\t0 15:23Мухлислар ҳам киритиладиган 5 млн долларлик турнир ўтказилади\t0 15:02Нагельсман Бундеслига тақвимидан норози\t0 14:41"Matchroom Boxing" Муроджон Аҳмадалиевнинг собиқ рақиби билан шартномани бекор қилди\t0 14:14Майк Тайсон жанжалда иштирок этди + ВИДЕО\t0 13:38Чемпионлик сари одимлаётган Исроил Мадримов: келаси жанглар қандай бўлиши мумкин?\t0 13:11Бу қизиқ! Мультфилм қаҳрамонларига ўхшайдиган футболчи ва мураббийлар (ФОТО)\t0 12:46Камару Усман: Ҳар иккисига ҳам имкон бердим, аммо...\t0 12:25Спортчилар ижтимоий тармоқларда\t0 12:04“Битта жанг учун 20 миллион ишлаш имконсиз”\t0\n03 апр 17:40\nЖисмоний тарбия ва спорт вазирлиги матбуот котиби коронавирусга қарши кураш мавзусига бағишланган брифингда иштирок этди\nТеглар : КоронавирусАОКА\nУшбу брифинг “УзРепорт“, “Ўзбекистон 24“ телеканаллари ва “Ўзбекистон 24“ радиоканали орқали эфирга узатилди.\nСАВОЛ: Маълумки, карантин туфайли спорт таълим муассасаларининг иш фаолияти тўхтатилди ва уларнинг қачондан иш бошлаши аниқ эмас. Шундай экан, карантин даврида ёш спортчиларнинг таълим жараёни қандай кечади?\nЖАВОБ: 2020 йил 16 мартдан бошлаб Ўзбекистон Республикаси Жисмоний тарбия ва спорт вазирининг тегишли буйруғи билан тизимдаги барча спорт таълим муассасалари номаълум муддатга ёпилди. Ўзбекистон Республикаси Президентининг 2020 йил 19 мартдаги ПФ–5969-сонли “Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги Фармонига мувофиқ, Коронавирус пандемияси муносабати билан Жисмоний тарбия ва спорт вазирининг буйруғи асосида тизимдаги спорт таълим муассасаларида масофавий таълим жараёнини ташкил этилди.\nШу муносабат билан, вазирлик тизимидаги Ўзбекистон давлат жисмоний тарбия ва спорт университети, ихтисослаштирилган олимпия захиралари мактаб-интернатлари ҳамда Олимпия ва миллий спорт турлари бўйича давлат ихтисослаштирилган мактаб-интернатларида жорий йил 30 мартдан бошлаб барча таълим жараёнлари масофадан – уйдан туриб амалга оширилмоқда.\nШу ўринда рақамларга эътибор қаратадиган бўлсак, айни вақтда Ўзбекистон давлат жисмоний тарбия ва спорт университетида кундузги ва сиртқи йўналишларни қўшиб ҳисоблаганда жами 7 160 нафар талаба таҳсил олмоқда. Ихтисослаштирилган олимпия захиралари мактаб-интернатларида 8 928 нафар ўқувчи, шунингдек Олимпия ва миллий спорт турлари бўйича давлат ихтисослаштирилган мактаб-интернатларида эса 3 364 нафар ўқувчи спорт соҳасидаги маҳоратларини ошириб келмоқда. Вазирлик томонидан олиб борилган мониторинг натижаларига кўра, ўтган қисқа вақт мобайнида ИОЗМИлардаги 8 928 нафар ўқувчи-спортчидан 7 680 нафари масофавий тарздаги машғулотларни ўзлаштиришган, шулардан 7 245 нафари эса тренер-ўқитувчилар томонидан баҳоланган. Аммо 1 221 нафар ёш спортчи билан боғланишнинг имкони бўлмади. Бунга сабаб қилиб, ўша спортчи истиқомат қиладиган ҳудудда алоқа сифатининг ёмонлиги ёки интернет ишламаслигини кўрсатиш мумкин. Бу эса карантин даврида барча корхона-ташкилотларнинг ўзаро ҳамкорликда ишлаши лозимлигини англатади. Баъзи ҳолатларда эса ўқувчи-спортчилар телефон қўнғироқларига жавоб беришмаганлигини ҳам таъкидлаш жоиз.\nОлимпия ва миллий спорт турлари бўйича давлат ихтисослаштирилган мактаб-интернатларида таҳсил олаётган 3 364 нафар ўқувчидан 2 763 нафари берилган мавзу ва топшириқларни ўзлаштирган. Уларга масофавий тарзда машғулотларни ўтиш учун 187 нафар тренер-ўқитувчи жалб қилинган. Ортда қолган давр мобайнида Олимпия ва миллий спорт турлари бўйича давлат ихтисослаштирилган мактаб-интернатларининг 603 нафар ўқувчиси билан ҳам боғлана олинмаган.\nШунингдек, ҳар бир спорт таълим муассасасида ўқувчилар учун амалиёт жараёнларини масофадан туриб амалга ошириш чораларини кўриш мақсадида ўқув режаси ишлаб чиқилди ва тренер-ўқитувчилар томонидан ўзларига бириктирилган ўқувчиларга спорт машғулотлари жадвалидан келиб чиқиб, масофадан турган ҳолда ҳар кунлик вазифалар бериб борилмоқда ва берилган вазифа ва нормативларнинг ўқувчилар томонидан бажарилиши ҳам доимий назорат қилиб борилади.\nСАВОЛ: Ўзбекистон давлат жисмоний тарбия ва спорт университетининг талабасиман. 2019-2020 ўқув йилининг 2-семестр дарслари қачондан давом эттирилиб, қачон тугайди? Қолаверса, карантин даврида талабаларга стипендиялар тўланадими?\nЖАВОБ: Ўзбекистон давлат жисмоний тарбия ва спорт университети талабалари учун университет профессор-ўқитувчилари томонидан баҳорги семестрда ўтиладиган фанлар бўйича электрон ресурслар яратилди ва бу жараён ҳамон давом этмоқда. Жумладан, университетда мавжуд кафедраларнинг ижтимоий тармоқлардаги, яъни ҳозирги кунда кенг оммалашган телеграм мессенжерида махсус каналлари очилиб, уларга талабалар учун баҳорги семестрда ўтиладиган фанлар бўйича маълумотлар, чунончи маъруза матнлари, видеомашғулотлар, слайдлар ва ҳ.к. жойлаб борилмоқда. Мазкур маълумотлар университетнинг ижтимоий тармоқдаги саҳифалари ҳамда @masofaviytaʼlimuzdjtsu телеграм каналида ҳам бериб борилаяпти.\nШунингдек, университетнинг ўқув-услубий бўлими ва кафедралари томонидан талабаларни баҳорги семестрда ўқитиладиган фанлар бўйича масофавий баҳолаш ҳамда битирувчи босқич талабаларининг давлат имтиҳонларини масофавий ўтказиш мезонлари ишлаб чиқилди ва тез орада амалиётга татбиқ этилади.\nКарантин даврида Ўзбекистон давлат жисмоний тарбия ва спорт университети талабаларига стипендияларни тўлашда ҳеч қандай муаммо бўлмайди. Талабалар карантин даврида стипендияларни тўлиқ олишади.\nСАВОЛ: Мен болалар ва ўсмирлар спорт мактабида тренер-ўқитувчи бўлиб ишлайман. Режага кўра апрель ойида малака ошириш курсларига боришимиз керак эди. Карантин даврида бу жараён қандай кечади ёки малака ошириш курслари кейинроққа қолдириладими?\nЖАВОБ: Таъкидлаб ўтганимиздек, 2020 йил 16 мартдан бошлаб Ўзбекистон Республикаси Жисмоний тарбия ва спорт вазирлиги тизимидаги барча спорт таълим муассасаларининг иш фаолияти номаълум муддатга тўхтатилганди. Жумладан, Жисмоний тарбия ва спорт вазирлиги ҳузуридаги Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази ва унинг филиалларида ҳам ўқув жараёнлари тўхтатилиб, масофавий таълим тизимига ўтилди. Шу ўринда таъкидлаш керак, 2020 йил март ойида Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази ва унинг филиалларидаги малака ошириш курсларига жами 1 224 нафар тингловчи қабул қилинди.\n76 нафари мактабгача таълим ташкилотлари жисмоний тарбия инструкторлари;\n498 нафари умумтаълим муассасалари жисмоний тарбия фани ўқитувчилари;\n18 нафари спорт таълим муассасалари раҳбар ўринбосарлари;\n20 нафари спорт таълим муассасалари инструктор-методистлари;\n532 нафари спорт таълим муассасаларининг тренер-ўқитувчилари;\n36 нафари нодавлат ташкилотларининг тренерлари;\n29 нафари олий таълим муассасалари жисмоний тарбия фани ўқитувчилари;\n15 нафари академик лицей жисмоний тарбия фани ўқитувчиларидир.\nЎзбекистон Республикаси Жисмоний тарбия ва спорт вазирининг 2020 йил\n16 мартдаги 354-сонли буйруғига асосан март ойида чақирилган малака ошириш курслари тингловчилари учун машғулотлар масофавий таълим –\nmasofa-talim.sportedu.uz веб иловаси шаклига ўтказилди.\nmasofa-talim.sportedu.uz веб иловасига Малака ошириш йўналишлари бўйича намунавий ўқув режа (6 та) ва дастурлари (6 та), ишчи ўқув режалари (6 та) ишчи дастурлари (71 та), модуллар бўйича ўқув-услубий мажмуалар (71 та) ҳамда 3000дан ортиқ тестдан иборат тестлар банки жойлаштирилди.\nМарказнинг sportedu.uz веб сайти ҳамда minsportmarkaz телеграм каналига ҳам доимий равишда модуллар бўйича ўқув-услубий мажмуалар жойлаштириб борилмоқда.\nМарказ тингловчиларини масофадан туриб таълим олишлари учун янада қулайлик яратиш мақсадида sportedu.uz веб сайтида электрон кутубхона lib.sportedu.uz яратилди. Кутубхонага 200 дан ортиқ адабиётлар (дарсликлар, ўқув қўлланмалари, услубий қўлланмалар, намунавий дастурлар) жойлаштирилди.\nШунингдек, профессор-ўқитувчилар томонидан ўқитилаётган фанлар бўйича тегишли мавзулардан видео-дарслар тайёрланиб, босқичма-босқич тайёрланган видео-дарслар YouTube каналидаги марказнинг SPORT MARKAZ ONLINE VIDEO DARSLAR саҳифасига жойлаштириб борилмоқда.\nМалака ошириш курслари тингловчилари учун sportedu.uz веб сайти ҳамда masofa-talim.sportedu.uz веб иловасидан фойдаланиш бўйича йўриқнома Марказнинг minsportmarkaz телеграм канали орқали эълон қилинди.\n2020 йил март ойи малака ошириш курси тингловчилари учун курс якуни бўйича якуний аттестация, яъни онлайн тест синовлари 2020 йил 1-3 апрель кунларига режалаштирилган ва ҳозирда бу жараён давом этмоқда.\nТингловчилар онлайн тест синовлари дастурига sportedu.uz веб сайти ҳамда minsport_markaz телеграмм тармоғи орқали уланади.\nҲозирда спорт таълим муассасалари раҳбар ўринбосарлари, инструктор-методистлари ва мактабгача таълим ташкилотлари жисмоний тарбия инструкторлари учун якуний аттестация онлайн тест шаклида ўтказилмоқда.\nМалака ошириш маркази ва унинг филиалларига 2020 йил апрел ойида малака ошириш курсларига жами 1166 нафар тингловчи чақирилиши белгиланган.\n104 нафари мактабгача таълим ташкилотлари жисмоний тарбия инструкторлари;\n532 нафари умумтаълим муассасалари жисмоний тарбия фани ўқитувчилари;\n24 нафари спорт таълим муассасалари раҳбар ўринбосарлари;\n44 нафари спорт таълим муассасалари инструктор-методистлари;\n436 нафари спорт таълим муассасаларининг тренер-ўқитувчилари;\n26 нафари олий таълим муассасалари жисмоний тарбия фани ўқитувчиларидир.\nЛекин, меҳнат кодексининг 166-моддасида иш берувчи ва меҳнат жамоаси манфаатларига доир вазифаларни бажариш вақтида бериладиган кафолатлар бандида иш берувчи ва меҳнат жамоаси манфаатларига доир вазифаларни бажариш – малака ошириш, рационализаторлик таклифларини жорий этиш ишида қатнашиш, хизмат сафарида бўлиш, тиббий кўрикдан ўтиш ва бошқа ҳолларда ходимни ишдан озод этиш шартлари, шунингдек ана шу давр учун тўланадиган кафолатли тўловлар миқдори жамоа шартномаларида белгилаб қўйилади, лекин бу тўлов миқдори ўртача иш ҳақидан кам бўлмаслиги керак дейилган.\nШу муносабат билан жисмоний тарбия бўйича мутахассисларининг масофавий малакасини ошириш курслари мутахассислар меҳнат таътилидан қайтганидан сўнг бошланишини маълум қиламиз.\nСАВОЛ: “Наврўз” байрамига бағишлаб жорий йил 22 март куни II Тошкент Халқаро марафони ўтказилиши белгиланган эди. Аммо, юртимизга коронавирус пандемияси кириб келиши муносабати билан эълон қилинган карантин сабабли бу спорт тадбири қолдирилди. Унинг қачон ўтказилиши борасида маълумот берсангиз. Қолаверса, марафонда қатнашиш учун амалга оширган тўловларнинг тақдири нима бўлади?\nЖАВОБ: Дарҳақиқат, жорий йил 22 март куни пойтахтимизда II Тошкент Халқаро марафони ўтказилиши белгиланган эди. Бу борада Ўзбекистон Республикаси Вазирлар Маҳкамасининг тегишли фармойиши ҳам қабул қилинган ва мазкур спорт анжуманини юқори савияда ташкил этиш учун барча чоралар кўрилаётган эди. Бироқ, коронавирус пандемиясининг қисқа муддат ичида дунё бўйлаб кенг тарқалиши натижасида II Тошкент Халқаро марафони жорий йилнинг 11 октябрь санасига қолдирилди.\nШу кунгача марафон пойгаларида қатнашиш учун жами дунёнинг 30дан ортиқ давлатидан жами қарийб 2 000га яқин иштирокчи рўйхатдан ўтишган. Шундан 210 киши тўлиқ марафон, яъни 42 км 195 метрга бўладиган пойгада қатнашиш истагини билдирган бўлса, 680 нафар иштирокчи ярим марафон, қолганлар эса\n3 км ҳамда 1,5 км масофага оммавий югуриш мусобақаларида қатнашиш учун буюртма беришган. Марафон мусобақаларида қатнашиш учун амалга оширилган тўловларга келсак. Мусобақа қолдирилгунга қадар тахминан 90 миллион сўм атрофида иштирокчилар томонидан бадал пули тўланган бўлса, айни пайтгача шундан 18 миллион сўмдан ортиқроғи ўз эгаларига қайтариб берилган. Шу ўринда таъкидлаш керак, Ўзбекистон енгил атлетика федерацияси ўз расмий веб-сайти орқали эълон бериб, II Тошкент Халқаро марафонида қатнашиш учун тўлов амалга оширган юртдошларимизга федерацияга келиб, амалга оширилган тўловни қайтариш учун ҳисоб рақам, у пластик карточка рақами ёки юридик шахс бўлса ҳисоб рақамини тақдим этиши ёки ўша тўланган пул билан жорий йил 11 октябрда ўтказиладиган мусобақаларда қатнашиши мумкинлиги ҳақида маълумот берган. Қолаверса, II Тошкент Халқаро марафонига доир батафсил маълумотларни www.uzmarathon.uz сайти орқали олишингиз мумкин.\nСАВОЛ: Токио-2020 Олимпия ўйинлари бир йилга кечиктирилди. Бу ўзбек спорти учун ижобий ҳолатми ёки салбий?\nЖАВОБ: Ҳаммага маълумки, спортчилар ҳам, кенг жамоатчилик ҳам жорий йил 24 июлдан 9 августига қадар Япония пойтахти Токио шаҳрида бўлиб ўтиши кутилаётган Олимпия ўйинларини интиқлик билан кутаётган эди. Аммо, бугунги кундаги вазият нуфузли мусобақанинг ўз вақтида ўтказилишига тўсқинлик қилди. Сабаби, коронавирус эпидемиядан пандемияга айланиб бутун дунёни қамраб олди. Бу эса Олимпия ўйинларини бошқа давлатда ўтказиш имкониятини ҳам йўққа чиқарди. Шу боисдан Халқаро Олимпия қўмитаси ва Япония ҳукумати ўзаро келишган ҳолда Токио-2020 Олимпия ва Паралимпия ўйинларини 2021 йилнинг ёзида ўтказишга қарор қилишди.\nОлимпия ўйинларининг қолдирилиши нафақат Ўзбекистон, балки бутун дунё спортчилари учун ижобий ҳол, дейиш мумкин. Сабаби, коронавирус пандемияси сабаб кўплаб лицензион турнирларнинг ўтказилиш санаси ўзгартирилди ёки мусобақа бутунлай бекор қилинди. Бекор қилинган лицензион турнирлар эса спортчиларда норозилик кайфиятини келтириб чиқариши мумкин эди. Боиси мусобақа ўтказилмаса Олимпия ўйинлари учун лицензиялар спортчиларнинг аввалги натижаларига қараб бўлиб бериларди. Бу эса адолат тамойилининг бузилишига олиб келади.\nЎзбекистонлик спортчилар ҳам белгиланган лицензияларни тўлиқ қўлга киритиб улгуришмаган эди. Мисол учун, ҳаттоки боксчиларимиз ҳам 7 та йўлланмани нақд қилишган ва биз тўлиқ таркиб билан қатнаша олмасдик. Бу эса натижаларга ўз таъсирини ўтказмай қолмасди. Қисқа қилиб айтганда Олимпия ўйинларининг қолдирилиши – спортчиларнинг етарли даражада тайёргарлик кўришлари учун қўшимча вақт ва имконият дегани. Улар янада тажрибалироқ бўлиб нуфузли турнирга боришади.\nСАВОЛ: Карантин даврида спортчиларнинг жисмоний ҳолати пасайиб кетиши мумкин. Бу эса уларнинг натижаларига салбий таъсир кўрсатади. Бунинг олдини олиш учун қандай ишлар амалга оширилмоқда?\nЖАВОБ: Тўғри, Токио Олимпиадаси 2021 йилга қолдирилди. Бироқ, Олимпиада ўйинларининг қолдирилиши спорт ҳаёти ҳам тўхтади, дегани эмас. Гарчи, тўрт йилликнинг энг нуфузли мусобақаси кечиктирилган бўлса-да, спорт турлари бўйича жаҳон ва қитъа чемпионатлари, Халқаро гран-при турнирлари, қолаверса лицензион мусобақалар вақти-соати билан яна давом эттирилади. Шундай экан, машғулотлар ҳам давом этади.\nОлимпия спорт турлари бўйича Ўзбекистон миллий терма жамоалари аъзолари учун ташкил этиладиган барча ўқув-машғулот йиғинлари расман 25 мартдан вақтинча тўхтатилди. Айни пайтда мамлакатимиз бўйлаб карантин режими амал қилаётган бўлса ҳам бу спортчиларимизни тўхтатиб қолаётгани йўқ. Ҳар бир спорт тури бўйича атлетларимиз уй шароитида мунтазам машғулотлар олиб боришмоқда. Уларнинг машғулотларни олиб бориш жараёни “Тезкор штаб” томонидан мунтазам мониторинг қилиб борилмоқда.


Осиё кўчасида... байрам | www.ziyouz.uz\nБош саҳифа ЯнгиликларОсиё кўчасида… байрам\nХитой ва Ҳиндистон ўзаро ихтилофларни бартараф этмаса, байрам кўпга бориши даргумон\nОхирги йилларда Ҳиндистон ва Хитой давлатининг дунё геосиёсатидаги мавқе кескин ошди. Кўп асрлик давлатчилик анъанасига эга бўлган бу икки салтанат яқин тарихда ҳам бўлинган дунёни қайта тақсимлашга аҳд қилган мустамлакачи ҳукуматлар назарида бўлиб келган.\nЯнги минг йилликда эса қадимий тамаддун соҳиблари бўлган икки давлат иқтисодий ва демографик салоҳияти билан ҳам дунёни забт этди.\nБу ўринда «забт этди» ибораси ҳеч қандай муболағасиз қўлланилмоқда. Дунё аҳолисининг бешдан бири истиқомат қиладиган Хитой бугун ривожланган Ғарбдан тортиб қашшоқликдан боши чиқмаётган «учинчи дунё» давлатларига қадар — бутун сайёрани ўз маҳсулотлари билан эгаллади. Ҳатто Лотин Америкасининг Осиё учун бир пайтлар имкондан хорижда бўлган бозорига тиниб-тинчимас хитойликлар қадами етиб борди.\nҚолоҚ «эски дунё» ривожланган Европа бўлгунга қадар, яъни ақлини танигунга қадар «бойликлар мамлакати» дея орзулаган Ҳиндистон поёнига етган сўнгги юз йилликда яна қадимий тсивилизациясини эсга олди. Энг қизиғи, қашшоқлик учига чиққан давлатда бир пайтнинг ўзида Ғарб мамлакатлари билан бемалол беллаша оладиган улкан иқтисодиёт вужудга келтирилди. Бу борада Ҳиндистон биргина компютер ва ахборот технологиялари дастурлари бўйича\nдунёда биринчи ўринга чиққанини эслаш кифоя (Ҳозирда АҚШнинг ахборот технологиялари соҳасидаги кўзойнак таққан ақлли олимларига жон койитишга ҳожат ҳам қолмади. Ҳиндистон фақат ишқ-муҳаббат тўғрисидаги филмлари билан эмас, ҳар бири мамлакатга улкан валюта заҳираси келтираётган ахборот-коммуникация соҳасидаги маҳсулотлари билан ҳам дунёни ҳайратга солмоқда).\nҲиндистон ва Хитойнинг дунё сиёсатида тобора ошиб бораётган ўрни хусусида кўплаб далиллар келтириш мумкин. Икки мамлакат ҳам жаҳондаги энг кўп аҳоли, демакки, ишчи кучига эга. Бошқа жиҳатдан ҳар икки давлат дунё иқтисоди корчалонлари учун туганмас бозор, даромад манбаи ҳамдир.\nХалқаро сиёсатда тош босадиган омиллардан яна бири бу ҳар икки давлатнинг ядро қуролига эга эканлигидир. Ҳиндистон ҳам, Хитой ҳам оммавий қирғин қуроли соҳиби экани тўғрисидаги маълумот аллақачон махфийлик доирасидан чиқиб улгурган. «Совуқ уруш» даврида собиқ Иттифоқ ва АҚШнинг аёвсиз кураши паноҳида Ҳиндистон ва Хитой атом тадқиқотларини муваффақият билан якунлаб, «ядро клуби»га аъзолик чиптасини қўлга киритган эди. Шу боис дунёга ҳукмронлик даъвосидаги Оқ уй катталари ҳам, коммунистик ўтмиш вориси бўлган Кремл раҳнамолари ҳам бу икки мамлакат билан ҳисоблашишга мажбурлар.\nҲиндистон ва Хитойнинг ядро қуролига эга экани геосиёсатда амалий аҳамият касб этади. Дунё аҳли 1990-йилларга қадар икки қутбли муҳитда нафас олгани сир эмас. Ўтган асрнинг сўнгги йилларидан эса халқаро сиёсатда кўп қутбли дунё ҳақида гапирила бошланди. Икки қутбли\nдунёда кўп қутблар вужудга келишида эса айнан Ҳиндистон ва Хитой муҳим ўрин тутади.\nҲозирги пайтда дунё сиёсати саҳнасида қўйилаётган «песа»да бош рольни ижро этишга даъвогарлар олдингидай иккита эмас. «АҚШнинг 51-штати» деган кинояомуз таърифлардан безор бўлган Европа мамлакатлари қатори Ҳиндистон ва Хитой ҳам «песа»нинг кулминацион нуқтасида иштирок этишга даъво қилмоқда.\nОлимларнинг «Янги минг йиллик Осиё даври бўлади» деган тахминлари тасодифий эмас. Ғарбнинг етти эмас, етмиш ўлчаб бир кесадиган сиёсатдонлари бундай қатъий ва кескин хулосага келиш учун ўз қарашларини неча-неча чиғириқлардан ўтказганлари аниқ. Бизнинг давримизда «йўлбарслар» дея номланувчи Жанубий Корея, Малайзия, Цингапур, Гонконг каби давлатлардаги шиддатли иқтисодий ўсиш, Хитой ва Ҳиндистоннинг халқаро минбарларда тенглар ичра тенг тамойилда ўз қарашини эркин билдираётгани Осиё даври бошлангани — кўп йиллардан бери жаҳон сиёсатида ўз сўзини йўқотган қитъа кўчаларида ҳам байрам бошланаётганидан далолат бераётгандай.\nОхирги пайтларда АҚШ билан глобал курашда дастёрлар қидириб қолган Россия Хитой билан алоқаларни мустаҳкамлашга улгурди. Ҳарқалай, президент Владимир Путинга Пекиннинг Мао Сзедун замонларидан буён Кремл билан яқин бўлиб келгани қўл келди. Боз устига, Хитойнинг янги раиси Ху Сзинтао вазиятни яхши тушуниши, ўзининг ўтмишдошлари каби коммунистик мафкура қобиғида фикрламаслиги ҳам Москванинг Хитой каби иттифоқчи дўст орттиришида асқотди. Хитойнинг ким билан дўст бўлиши масаласику, ҳал бўлди. Ўз сиёсатида миллатпарварлик билан Америкага қарши кайфиятни уйғунлаштирган Хитой раиси Ху Сзинтао олтин-кумушга кўмиб ташлашса ҳам, Россиядан воз кечмаслиги турган гап…\nБироҚ бу ўринда Ҳиндистоннинг аниқ бир позицияни эгаллаши қийинроқ кечяпти. Айни пайтда Россия ҳам, АҚШ ҳам Ҳиндистон каби ишончли (бу сифат, албатта, нисбий маънога эга) ва, асосийси, қудратли ҳамкор давлатни қўлдан чиқармаслик учун курашяпти. АҚШ бу йўлда ҳаттоки Ҳиндистоннинг ядро қуролига эга эканини тан олди ва бунга ҳурмат билан муносабатда бўлишини ҳам эътироф этди. Россия Ҳиндистонни ҳаммаслак, ҳамматлаб давлатга айлаштириш учун қурол-аслаҳаларни имтиёзли нархларда сотишга ҳам тайёр. Бироқ ҳозирча Ҳиндистон бош вазири Манмохан Сингх қайси томонга қучоқ очишни аниқлолмай турибди. Вашингтон ва Москванинг Деҳли томон узатган қўллари эса ҳозирча ҳавода муаллақ қолмоқда…\nГап геосиёсатдаги ўзгаришлар хусусида кетар экан, шубҳасиз, икки давлат ўртасидаги ўзаро муносабат ҳақида ҳам озроқ тўхталиб ўтиш зарур.\nҲиндистон ва Хитой муносабатлари ҳозирга қадар расмий дипломатик даражада бўлиб келган. Иккинчи жаҳон урушидан кейин АҚШ-Совет Иттифоқи рақобати даврида Хитой ва Ҳиндистон алоқалари бироз юмшагандай бўлди. Бироқ икки ўртада азал-азалдан мавжуд бўлиб келган чегара можароси 1962 йили яна бўй кўрсатди. Шу тариқа эндигина илиқлашаётган муносабатлар яна душманчилик кайфияти билан алмашди.\nҲозирга қадар Хитойнинг Покистон билан яқин алоқалари расмий Деҳлида норозилик уйғотади. Ҳиндистон ҳукуматининг Хитойда таъқибга учраган Далай Лама ва унинг издошларига бошпана бермоқчи бўлгани эса коммунистик тузум вакилларининг жаҳлини чиқаради. Хуллас, икки ўртада ҳал қилиб олиш зарур бўлган масалалар етарли.\nМубалоҒасиз, Ҳиндистон ва Хитой муносабатлари нафақат Осиё, бутун дунё сиёсатига бевосита таъсир кўрсатади. Дарвоқе, Осиё кўчаларида бошланган байрамнинг бардавомлиги ҳам кўп жиҳатдан Пекин ва Деҳли ўртасидаги зиддиятларнинг тез фурсатда бартараф этилишига боғлиқ.\n← Аввалги Аввалги Игорь Буккер. «Номаълум Гитлер»\nКейинги → Кейинги: Европа қуёшининг ботиши


Коррупцияни биргаликда бартараф этамиз!\nМиллий манфаатларимизни инобатга олган ҳолда олиб борилаётган изчил ташқи сиёсат давлатимизнинг жаҳон ҳамжамияти томонидан эътироф этилишини, халқаро майдонда обрў-эътиборини ортиб боришини таъминлаяпти.\nШу билан бирга, нафақат республикамиз, балки ер юзидаги барча мамлакатлар тараққиётига салбий таъсир этаётган, ҳаммани бирдек ташвишга солаётган муаммолар мавжудки, улардан бири коррупциядир.\nКоррупция – тараққиёт кушандасидир. Президентимиз Шавкат Мирзиёевнинг Ўзбекистон Республикаси Конституцияси қабул қилинганининг 26 йиллигига бағишланган тантанали маросимдаги маърузасида баён этилган фикрлардан келиб чиқиб, Сурхондарё вилояти божхона бошқармаси томонидан хам коррупцияга қарши курашиш борасида бошқарманинг дастури ишлаб чиқилган бўлиб, доимий тарзда ходимлар ва уларнинг оила аъзолари билан давра учрашувлари ташкил қилинмоқда.\nНавбатдаги учрашув, Вилоят божхона бошқармаси ва Ёшлар иттифоқи бошланғич ташкилоти томонидан Термиз шаҳрида хизмат хонадонларида яшовчи божхона ходимларининг оила аъзолари билан бўлиб ўтди. Унда, жамиятимизда нопок ишлардан йироқ, хотиржам яшаётган инсонлар кўплиги айтиб ўтилди. Шу боисдан, ҳар бир инсон “Меҳнатдан келса бойлик – турмуш бўлар чиройлик” деган нақлни ҳаётларининг мазмуни деб билиши таъкидлаб ўтилди.\nШунингдек, мазкур учрашувда ходимларнинг оила аъзолари хам ўз фикр-мулоҳаза ва таклифларини билдиришди.\nБир сўз билан айтганда, айни пайтда мамлакатимизда жиноятчилик ва коррупцияга қарши курашишнинг барча ҳуқуқий асослари яратилган. Фақат бу жараёнда юртдошларимиздан ҳушёрлик ва масъулият талаб этилади, холос. Шундагина мамлакатимиз бунданда тараққий этиб, одамларимизнинг турмуши фаровонлашиб бораверади.


Тошкент марказида спорт марафони туфайли катта тирбандликлар юзага келди (фото)\n15:21 / 29.04.2017\nБугун Тошкентнинг марказий қисмида катта тирбандликлар юзага келди. Бу Ўзбекистон Касаба уюшмалари федерацияси кенгаши томонидан ташкиллаштирилган "Саломатлик сари" республика оммавий югуриш тадбири билан боғлиқ. У бугун эрталаб соат 8.00да Миробод туманидаги Ойбек ва Нукус кўчалари чорраҳасидан бошланди.\nКасаба уюшмалари федерацияси маълумотига кўра, югуриш тадбири Афросиёб, Шароф Рашидов, Ислом Каримов кўчалари бўйлаб Алишер Навоий номидаги Давлат академик катта театригача бўлган масофада ўтказилди ва Тошкент универмаги олдида ўз якунига етади.\nКўпчилик ҳайдовчилар бу борада ўз фикрларини билдиришди ҳамда уларнинг аксарияти ҳазил кайфиятида бўлган.\n"Зомбилар келмоқда. Эшикларни беркитиб, алоқада бўлиб туринг. Шаҳардаги вазиятдан хабардор қилиб турамиз", - деб ёзган улардан бири.\n"Конвертация очилибди, ҳамма пул алмаштиргани югуряпти", — деган бошқа бири.\nТошкент марафон тирбандлик


Тимур Кападзе "Локомотив"дан Бабаян туфайли кетди...ми?\n11 июль, 2019, 23:40 3076\nЯқин орада Тимур Кападзенинг келажагига ойдинлик киритилади.\nФутболчи сифатида катта ҳурматга сазовор бўлган ва кўплаб ғалабаларни қўлга киритган Тимур Кападзе мураббийликка жиддий киришганидан хабарингиз бор. Ўтган йили миллий терма жамоани вақтинчалик бошқарган бўлса, бу йил «Локомотив» ёшлар жамоасига устозлик қилиб келаётганди. Аммо яқинда унинг мураббийлик ҳаётида яна ўзгаришлар бўладигандек кўринмоқда. Шу сабабли Кападзе билан мулоқотга киришдик. Биринчи навбатда унинг «Локомотив»ни нима учун тарк этганини билиш қизиқ эди.\n«Локомотив»дан нега кетди?\nНегаки, Кападзенинг у ердаги фаолияти яхши кечаётганди. Дабдурустдан кетиш ҳақидаги қарорга келиши учун эса жиддий сабаб бўлганлигини тахмин қилиш қийин эмас. Бу ҳақида эса ўзи шундай деди:\n- Тўғри, «Локомотив»да ишларимиз яхши кетаётганига қарамасдан кетиш ҳақида қарор қабул қилиш жуда қийин бўлди, чунки йил бошидан шу кунгача ўринбосарлар таркибида футболчилар билан биргаликда қилган ишларимиз, меҳнатимиз ва бу меҳнат ўз мевасини бераётган паллада кетиш қарорини қабул қилиш ҳеч бир мутахассисга осон бўлмайди, лекин бунинг ўзига яраша сабаблари бор. Асосан бу асосий таркибда мураббийлар штабидаги ўзгаришлар билан боғлиқ. Чунки ўринбосарлар асосий таркибга қарашли ва бизнинг вазифамиз ёшларни ҳар тарафлама техник-тактик, жисмоний томондан тайёрлаб бериш. Шу муносабат билан ҳозирги кундаги янги мураббий - Самвел Бабаяннинг ўзини қонун-қоидалари ва футболга қарашлари бор. Менинг фалсафамга, футболга қарашларимга тўғри келмаслигини англаб у билан гаплашиб, фикрларини билиб ва мен ўзимнинг фикрларимни билдириб кетишга қарор қилдим, у ҳам менинг қароримни тўғри қабул қилди. Чунки нафақат ўринбосарлар жамоаси, балки деярли академия асосий жамоа услубининг йўлидан кетиши керак, мураббийларга ҳам шунақа талаблар қўйилса керак, бу нарса аслида тўғри. Дунёдаги кучли клубларда тизимни шундай йўлга қўйишган.\nЁшлар жамоасидаги барқарорлик\nБиринчи даврадан кейин Кападзе бошчилик қилаётган «Локомотив» ёшлари 1-ўринни эгаллаб барчада илиқ таассурот қолдиришди. Бунда эса шубҳасиз Тимурнинг хизмати катта бўлди. Аммо бир қарашда у бошлаган ишини охирига етказмасдан ярмидан ташлаб кетгани ҳам ачинарли, албатта.\n- Ҳа, қанийди, бошлаган ишимизни охиригача етказганимизда яхши бўларди. Чунки биринчи даврани биринчи ўринда тугатганимиз ўз йўлига, энг асосийси, ёшлар билан ишлаш, уларни футболчи сифатида ўсишини кўриш ва тўғри йўлда кетаётганимни ҳис қилиш мен учун ва ёшларимизга жуда фойдали бўлди. Чунки бу ёшлар катта футболга кириб келаётган ва ўзига яраша техник-тактик, жисмоний тарафдан камчиликларини кўриб, уларга ўз билимимизни бериб ҳар тарафлама катта футболга тайёрлаш, анча иш олиб бориш керак ва иш олиб бордик ҳам. Худога шукр, ярим йил ишлаган бўлсам, мураббийлар штабим билан қўлимиздан келгунича ёшларимизни ҳар тарафлама яхши тайёрлашга ҳаракат қилдик. Ёшларимизнинг кўпчилиги асосий таркибимизнинг мураббийлари назарига тушиб деярли 6 - 7 нафар футболчиларимизни мунтазам асосий таркиб машғулотларига жалб қилиб, улар машғулотда иштирок этишди. Уларнинг ичида иккита ёш футболчимиз асосий жамоа сафида миллий чемпионатда дебют ўйинларини ўтказишди, захирадан майдонга тушиб. Энди ўйлайманки, мендан кейин келган мураббий бу йўлда олиб борган ишларимизни давом эттиришади. Мен эса кейинги тақдирим қаерда насиб бўлса, ўша ерга бориб ҳар доимгидек қўлимдан келганича ҳалол ва фойдали ишлашга ҳаракат қиламан.\n«Локомотив»да ўтказган йиллари\nШундай қилиб, унинг «Локомотив»даги фаолиятига якун ясалди. Лекин Кападзе «темирйўлчилар» таркибида ҳам ўзидан ёрқин из қолдира олди. 2015 йилда келди ва ўтган вақт давомида жамоанинг уч бор чемпионликни нишонлашида катта ҳисса қўшди. Эътиборлиси, Кападзе футболчилик фаолиятини «Локомотив»да якунлади ва мураббийлик фаолиятини айнан ушбу клубда бошлади. Футболчи сифатида келиб, мураббийга айланиб кетган Тимурнинг ҳаётида «Локомотив» алоҳида аҳамият касб этади.\n- «Локомотив»да ўтказган фаолиятимдан ҳеч қачон афсусда эмасман ва қалбимдан ўз ўрнини олди - дея мавзуни давом эттирди, Кападзе. - Биринчидан 4,5 йил битта жамоада бўлиш футболчилик назаридан қарасак катта муддат ҳисобланади ва бу муддатни қанақа ўтганини ва жамоа билан нималарга эришганимизни инобатга олсак, бундан фахрланса бўлади. Озми-кўпми, жамоанинг ғалабаларига ўз ҳиссамни қўшганимдан ва «Локомотив»да биргалашиб янги саҳифа очганимиздан хурсандман. Мен у ерда қўлимдан келганича ҳаракат қилдим. Клуб раҳбарларидан ҳам жуда миннатдорман. Улар бирга ишлаш таклифини билдиришганида биз янги босқичга чиқиш учун курашдик. Ўйлайманки, уларнинг юзларини ерга қаратмадим. У ердан ёқимли хотиралар қолди. Доим ғалабалар ва натижалар тарихда қолади. Мен футболчилик фаолиятимни шу жамоада якунлаганим ва шу жамоадан мураббийлик фаолиятимни бошлаганим алоҳида мавзу. Бунинг учун биринчи навбатда раҳбариятга каттакон раҳмат айтаман. Ҳар доим бизни қўллаб-қувватлаб, шароитлар яратиб берганлари учун, қолаверса, клуб тизимидаги ҳар бир ходимига ҳам раҳмат айтаман. Улар билан шу йиллар мобайнида биргаликда ишлаб келганимдан жуда хурсандман. Уларни ҳам ғалабаларимизда озми-кўпми ҳиссалари бор. Шу билан бирга мураббийлар штаби ва жамоа билан ҳар доим бирга бўлган ишчиларга ҳам миннатдорчилик билдираман. Албатта футболчиларга шу йиллар мобайнида елкама-елка майдонда «Локомотив» шарафини ҳимоя қилган ва ғалабаларимизда ўз ҳиссаларини қўшган ҳар бир футболчига алоҳида раҳмат айтаман, барчага омад тилайман. Мухлисларимизга эса алоҳида миннатдорчилик билдираман. Улар кам сонли бўлса ҳам ҳар доим бизни қўллаб-қувватлашган. Албатта, озми-кўпми муддат ишлаганим ўринбосарлар жамоасига ҳам алоҳида раҳмат айтаман, ёшларимизга омад тилаган ҳолда келажакда яхши футболчилар бўлишининг тилакдошиман.\nИнструкторга айланган Кападзе\nКападзе жуда изланувчан ва иш жараёнида янгиликларга қўл уришни хуш кўради. Яъни, ўз устида ишлашни яхши кўради. «Локомотив»дан кейин уни ЎФАда инструктор сифатида хизмат қилганини ҳам кўрдик. Бу эса унинг серқирра мураббий эканлигини кўрсатиб турибди. Шу ўринда Кападзе қандай қилиб инструкторга айланганлиги ҳақида ҳам тўхталиб ўтди.\n- Менинг мураббийлик инструктори сифатида ишлаётганим бугун содир бўлиб қолган нарса эмас. Бунгача 2-3 маротаба мураббийлар учун ўқув-курслари ташкил этилганида улардан бирида мен ҳам ёрдам берганман. Колаверса «С», «В» ва «А» лицензияларига ўқиб, буларнинг таълимини олганмиз ва бу йўлдан ўтганмиз. ЎФА мураббийлар департаменти эса бир қатор мутахассисларни инструкторлик учун йиғишди. Бу борада бир ҳафталик курс ташкил қилишаётганди. Ҳар бир вилоятдан ўз вакилларини юборишганди. Ислом Аҳмедов эса энг катта инструктор ҳисобланади. У ОФКнинг фаол инструкторларидан бири ҳисобланади. Хуллас, ҳозирги кунда талаблар анча ошган. Илгари лицензия учун шунчаки ўқиб кетаверишарди. Энди эса ўқиш учун номзод бўлган мураббий йил давомида қилган ишларининг ҳисоботини топширади. Уларнинг ишларини кўриб чиқишади. Ҳозирги пайтда болалар футболида лицензия бўлмаса мураббийлик қилиш мумкин эмас. Масалан, менга ёрдамчи сифатида Шамил ака Исеев ёрдамчи болдилар ва у кишидан коп нарса ўрганганса булади ва Инструкторликни ўрганиш жараёнида уларнинг тажрибалари менга асқотяпти. Мураббийларнинг ўқув-курсларида эса эндигина бу соҳага қадам қўяётганлари ҳам бор. Инструкторликни ҳам ўзига яраша талаблари бўлади. Эрталаб 9 дан бошлаб, кечки 6 гача давом этади. Бу вақт давомида назарий ва амалий дарслар ўтказилади. Кейин эса якунда иштирокчилардан имтиҳонлар олинади. Лекин имтиҳонлардан ўта олмаганларга ҳам кейин яна имконият берилади. Болалар футболига катта эътибор қаратилаётгани сабабли уларнинг мураббийларига бўлган эътибор ҳам кучайиб боряпти. Биринчи навбатда у бола яхши инсон бўлиб етишиши лозим. Чунки ҳамма болакайлар ҳам футболчи бўлиб қолмайди. Шунинг учун болалар футболида ишлайдиган мураббийлар руҳшунос ва ўқитувчи бўлишлари керак. Умуман олганда, инструктор сифатида ишлаш қизиқарли. Мен бўлажак мураббийларни кўздан кечираман. Уларни қанчалик билими бор, тўғри йўлдан кетишяптми, шундай хусусиятларини ўрганиб ўқишларга тавсия қиламиз. Агар бирор-бир клубдан таклиф бўладиган бўлса, инструкторлик ишим мутлақо таъсир қилмайди. Масалан, ЎФА томонидан бу сафар инструкторликка таклиф қилишганида рози бўлдим. Чунки давралар оралиғи бўлгани учун вақтим бор эди. Олдинлари чақиришганида эса унчалик бўш вақтим йўқ эди. Иккаласини тенг олиб кета оламан. Масалан, инструкторлик ишида ҳам бу ўзим учун катта фойда. Бу мен учун тайёргарлик вазифасини ҳам ўтайди. Мураббийларнинг саволларига жавоб беришга тайёр бўлишим лозим. Хоҳлайманми-йўқми, инструкторлик иши мени ишлашга ундайди.\nХорижда малака оширадими?\nЮқорида унинг ўзи хорижда малака ошириш нияти борлиги ҳақида гапирди. Шу боис ундан агар имкони бўлса, қаерда малака ошириши мумкинлиги ҳақида ҳам сўрадик.\n- Албатта биринчи навбатда ҳозирги кунда дунёдаги яхши мураббийлар ишлаб келаётган жамоалардан бирида малака ошириш истагим бор. Масалан, Гвардиола ёки Клоп жамоаларида, уларнинг машғулот жараёнида олиб бораётган ишларини кўриш жуда қизиқ. Лекин бундай жамоаларга бориш қийнроқ бўлса керак. Негаки, у жамоаларга тажриба оширишга бормоқчи инсонлар кўпчиликни ташкил қилади. Лекин бошқа кучли жамоаларда тажриба ошириш ҳам фойдали бўлади.\n«Пахтакор»дан тушган таклиф ҳақида\nТимур Кападзенинг «Локомотив»дан кетгани боис унга қизиқиш билдираётган жамоалар пайдо бўлиши ҳам табиий эди. Куни кеча «Пахтакор» клуби томонидан унга қизиқиш бўлаётгани ҳақидаги хабарлар тарқалди ва аслида бу бежиз эмас. Хўш, мураббий уларнинг таклифини қабул қилдими? Жавобни ўзидан эшитамиз.\n- Тўғри, таклиф бўлди. «Пахтакор» ходими менга алоқага чиқиб, кейинги режаларимни сўради ва «Пахтакор» ўринбосарлар таркибида иш олиб боришимга, хоҳишимни сўради. Бу таклифни кўриб чиқишга тайёрман деб айтдим. Чунки биринчидан «Пахтакор» академияси Ўзбекистонда кучлилардан бири ҳисобланади ва ёшларни кўздан кечириш, улар билан ишлаш менга фойдали бўлишини айтдим. Иккинчидан, «Пахтакор» жамоаси менга бегона эмас, аслида. Ўзбекистонда энг кўп вақт - 6 ийл мобайнида айнан «Пахтакор»нинг шарафини ҳимоя қилганман. Эндиликда Шота Арвеладзе Тошкентга келганидан кейин у билан кўришиб, унинг қарашларини, талабларини билиб, агар ҳаммаси маъқул келса, таклифни қабул қилиб ишни бошлаймиз. Асосий вазифам, футболчиларни ҳар тарафлама яхши тайёрлаб, асосий жамоага етказиб бериш бўлади.\nЧемпионлик кураши хусусида\nАйни пайтда Суперлигада чемпионлик учун кураш кутилганидек «Пахтакор» ҳамда «Локомотив» ўртасида кечмоқда. Биринчи даврадан кейин эса «Пахтакор» «Локо»дан 8 очкога илгарилаб кетган. Кўпчилик эса «Шерлар»нинг бу мавсумда чемпион бўлишини айтишмоқда. Кападзе эса иккала жамоанинг чемпионлик учун курашдаги имкониятлари ҳақида ҳам фикрларини билдириб ўтди.\n- Мен ҳам «Пахтакор»нинг чемпионлик учун имкониятлари юқорлиги ҳақидаги гапларни кўп эшитяпман. Лекин ҳали иккинчи давра ўйинлари бор. Қачонки, сизда бир фоизга бўлса ҳам имконият борми, демак бунга реал қараш керак. Футболда олдиндан ўйналмай туриб ютилмайди. Ҳаммаси ўйиндан кейин билинади. Агар ростдан ҳам «Локомотив»да имконият қолмаганида буни олдиндан тан олиш мумкин эди. Тўғри, «Пахтакор» билан очколар фарқи 8 тани ташкил этади. Бироқ бу икки-учта ўйин ҳал этилиши мумкин бўлган ҳолат эканлигини ҳам унутмаслик керак. «Локомотив»да Самвел Бабаян бош мураббий бўлиб ишлаётган экан, барибир унинг ўзига яраша «амбициялари» бор ва «Пахтакор»га қарши нимадир кўрсатишга ҳаракат қилади. Назаримда, иккинчи даврада интрига бўлади. Ҳаммасини вақт кўрсатади. «Пахтакор»нинг очко йўқотишини кутишдан ташқари «Локомотив» ўзи иштирок этаётган ҳамма ўйинларда ҳам ютиши лозим. Албатта, «Пахтакор»нинг таркибини, мураббийлар олиб бораётган ишларини, биринчи даврадаги кўрсатган ўйинлари ва натижаларига қарасак, «Локомотив»нинг мақсадига эришиши қийинроққа ўхшаб кўриняпти. Лекин иккинчи даврада «Локо»нинг ўйин услуби қанчалик ўзгаришини кўриш ҳам қизиқ. Барибир иккинчи давра бошланмасидан олдин бир нима дейиш қийин.\nБабаянни Локога келиши унинг кетишига сабабчилиги кундек равшан-ку. Кани энди хамма хам (футболчилар хам) шундай реакция килишганда эди.\nМенимча виждонли мутахасислар секин аста Локодан узоклаша бошлашади.\nБабаян эса уз командасини(пулга ружу куйганлар)тузади.\nМана биттасини(ОСТОН)тезда ёнига чакириб олди. Иш энди бошланди, кузатишда давом этамиз.\nTög'ri qilibsiz ketib bulmasa sizni ham xalq yomon körib qolardi.\nЭРКАК МУЙЛОВ ОЛДИДАН КЕТИБ ЭРКАКНИ ИШИНИ КИЛИБСИЗ АНАВУ БАЗИЛАР ЮГУРУБ НОН ТУЗУГА ТУПУРИБ БАБА ОЛДИГА ЧОПИШДИ ОСТОН ЭРКАК ХОР БУЛАСАН УРУНОВ\nТӯғири қипсиз темур халқ нафратига учраган жамоадан кетиб\nTo'g'ri qaror, nopok inson(!)lardan uzoqroq yur. Keyingi faoliyatingda omad!\nБабаян пидараз хорам оёгинг бн Узбекистондан юкол ифлос\nИфлосланган жоени тозалаш керак ёки у ердан дархол кйтиш керак .Ифлослиги узига уриб охир окибат яна даб булади бу галгиси каетмаедиган булади\nБабаян ишларинга омад,узинга ёкмаганларни хаммасини хайда,факат Локони чемпион килсанг бас.\nФутбол | 25 январь, 2020, 18:30\nАвстралия - Ўзбекистон ўйинини ЖОНЛИ ЭФИРда томоша қилинг\nФутбол | 25 январь, 2020, 19:22\nАфсус! Бир киши кам қолган Ўзбекистон ОТЖ Австралияга ютқазди ва Олимпиада йўлланмасидан қуруқ қолди\nФутбол | 25 январь, 2020, 19:50\nЛюбинко Друлович Австралияга учралган мағлубиятдан сўнг: Афсус...\nФутбол | 25 январь, 2020, 10:26\nАвстралия - Ўзбекистон учрашувида терма жамоамизга далда бўлиш учун Суперлига клублари мураббийлари ва юзлаб мухлислар Таиландга келмоқда\nФутбол | 25 январь, 2020, 11:51\n"Пахтакор" рақобатчиси "Локомотив"дан олган футболчисини "Сурхон"га берди\nФутбол | 25 январь, 2020, 19:56\nЛюбинко Друловичнинг ЎФА билан тузган шартномаси якунланди\nФутбол | 25 январь, 2020, 16:10\nАвстралия - Ўзбекистон. Таркиблар маълум (Фото)\nФутбол | 25 январь, 2020, 21:24\n"Пахтакор"нинг ОЧЛ гуруҳ босқичидаги ўйинлари тақвими билан танишинг


"Юлдузли маржонлар" китоби, Темур Убайдулло\nҚадрли ўқувчи! Қўлингиздаги ушбу китобчани одатдан ташқари деб аташга журъат этаман. Сабаби, муаллиф унинг учун махсус сюжет танлаган,бош қаҳрамон сайламаган. Асарнинг бош қаҳрамони— давр. Яна ҳам очиқроқ айтадиган бўлсак— давр ва адиб, адиб ва асар. “Юлдузли маржонлар” тўпламини, таъбир жоиз бўлса, адабиётимизтшг ўзига хос таржимаи ҳоли деб атаган бўлардим. Унда маълум бир асарнинг туғилиши, тақдири, адиб бошидан кечирган изтироблар ҳаяжон билан ҳикоя қилинади.\nМуаллифнинг тиниб-тинчимаслигини, фидоийлигини, меҳнатсеварлигини таъкидлагим келади. Бир асар тарихини яратиш учун кунлаб, хафталаб адиблар билан бирга суҳбатлар ташкил этиш, хотираларини титкилаш, ёзилажак асарга муайян қолип, услуб топиш, ўқувчшарга манзур қилиш осон иш эмас.\nБиз севиб томоша қиладиган «Тошкент— нон шаҳри», «Алишер Навоий», «Шум бола» сингари бадиий фильм ва саҳна асарларининг яратилииш ҳам китобхонпарда яхши таассурот қолдиради, фикрлашга ундайди.\nГап маданиятимиз, адабиётимиз, санъатимизни юксакликка кўтариш хусусида борар экан, бу йўлдаги ҳар қандай интилишларни табрикламоқ керак.\nМуаллиф катта, сермашаққат ишга қўл урган. Унинг биричи қадамлари, қутлуғ бўлишига чин юракдан тилакдошман. Ушбу қўлингиздаги китоб ҳам аввалги «Сарғаймас саҳифалар» китоби каби ўз ўқувчиларини топади, албатта.\nАзиз ҚАЮМОВ, академик.\nҲусайн Ниҳол Отсиз\nТўққиз хоқон салтанати\nКоинот нигоҳидаги аллома\nАвлодлар довони. Ҳумоюн ва Акбар\nҲумоюн ва Акбар\nУлуғ салтанат 1-китоб Жаҳонгир Мирзо\nЎзбекистон обидаларидаги битиклар: Наманган / Архитектурная эпиграфика Узбекистана: Наманган / Architectural epigraphy of Uzbekistan: Namangan


HUMO ва Visa Ўзбекистонда ҳамкорлик алоқаларини кенгайтирмоқда\n23 Июн 2020 1016\n23 июндан бошлаб Ўзбекистон банкларининг мижозлари бўлган Visa карта эгалари HUMO POS-терминалларида товарлар ва хизматлар учун тўловларни қўшимча комиссия тўловларисиз амалга ошира бошлайдилар. Аввал, Visa карталари орқали амалга оширилган тўловлар учун ундириладиган комиссия тўлови 1,5% ни ташкил этарди.\nМиллий банклараро процессинг маркази (МБПМ) ва Visa глобал тўлов технологиялари компанияси Visa карта эгалари учун HUMO миллий тўлов тизимида товарлар ва хизматлар учун тўловлар амалга оширилганда комиссия тўловини бекор қилиш тўғрисида эълон қилдилар.\nVisa Ўзбекистон ҳукуматини мамлакатда нақдсиз ҳисоб-китобларнинг ўсиши учун қулай шарт-шароитларни яратишда қўллаб-қувватлайди. Шунга кўра Visa ва Ўзбекистон Марказий банки электрон тўловларни қабул қилиш инфратузилмасини биргаликда кенгайтириш, шунингдек нақдсиз ҳисоб-китоблар соҳасидаги қонунчилик базасини такомиллаштириш мақсадида ўзаро англашув ва ҳамкорлик тўғрисидаги Меморандумни имзолагандилар.\n«Биз имкон қадар кўпроқ истеъмолчилар ва савдо ва хизмат кўрсатиш корхоналарининг замонавий электрон тўловлардан фойдалана олишини таъминлаш борасида HUMO билан ҳамкорлик ва Ўзбекистон Марказий банкининг қўллаб-қувватлашини юқори баҳолаймиз. Ўтган йил давомида биз Visa карталарини мамлакатдаги 2 800 та банкомат ва 185 000 POS-терминалларда қабул қилиш имкониятини очиш орқали муҳим ютуқларга эришдик. Ўзбекистондаги ҳамкорларимиз билан биргаликда биз савдо ва хизмат кўрсатиш корхоналарида пластик карталар орқали тўлашда истеъмолчилар учун қўшимча комиссия тўловларини бекор қилиш борасида тизимли равишда иш олиб бордик, чунки бу мамлакатда нақдсиз ҳисоб-китобларнинг тўлиқ ривожланишига тўсқинлик қилувчи ва истеъмолчилар томонидан уларга бўлган ишончни пасайтирадиган асосий омиллардан биридир. Бугун биз саъй- ҳаракатларимиз муваффақиятли якунланганлигини эълон қилишдан мамнунмиз. Эндиликда, Ўзбекистон банклари томонидан чиқарилган Visa карталари билан тўловни амалга ошираётганда, истеъмолчилар қўшимча комиссия тўловисиз, фақатгина товарлар ва хизматлар учун ҳақ тўлайдилар,» — дейди Марказий Осиёдаги Visa Бош менежери Алия Чыныбаева.\n«Бугунги қарор Ўзбекистонда нақдсиз тўловлар экотизимини ривожлантириш йўлидаги яна бир муҳим қадамдир. Бу Ўзбекистоннинг жаҳон иқтисодиётига қўшилиши жараёнини тезлаштиради, туризм ва иқтисодий ўсишга қўшимча рағбатлантириш бўлади, маҳаллий корхоналар учун эса бизнесни ривожлантириш ва мижозларга хизмат кўрсатиш сифатини ошириш мақсадида кўпроқ имкониятлар очади. Бу эса, нақдсиз Visa тўловларининг барча афзалликларидан фойдалана олиш имконини беради», — дея таъкидлайди МБПМ директори Қурбонов Шуҳратбек.


04:03 09 Июл 2020\n17:27 04.06.2020 (Янгиланган 17:02 10.06.2020) Ҳавола олиш\nТожикистон фармацевтика компанияси коронавирусга қарши қора седана (тмин, black seed, сиёҳдона) асосида тайёрланадиган спрейни ишлаб чиқаришни йўлга қўйди.\nТОШКЕНТ, 4 июн — Sputnik. Тожикистонлик фармацевт Саидвали Ҳикматов оғиз бўшлиғи учун “Антиковид-19” антисептик ва малҳам ишлаб чиқаришни йўлга қўйди. Маҳсулот қора седана (black seed) уруғидан олинган мой асосида тайёрланади. Бу ҳақда Sputnik Тожикистон хабар қилди.\n“Қора тмин таркибида 100 дан ортиқ модда ва ҳужайраларнинг табиий биосинтези учун 50 га яқин катализаторлар - ферментлар, гормонлар, полисахарид, ёғ кислоталари, А, В, Р, С, поливитаминлар ва эфир мойлари мавжуд”, - деди Ҳикматов.\nТаъкидлаб ўтиш керакки, “Антиковид-19” препарати коронавирусни даволаш ёки олдини олиш учун дори сифатида апробациядан ўтказилмаган.\nКоронавирусни экспериментал усуллар билан даволаш, шунингдек ўз-ўзини даволаш - саломатликка зарар етказиши, касалликнинг оғир асоратларини келтириб чиқариши ва ҳатто ўлимга олиб келиши мумкин.


Мактаблар учун 2021 йилга Давлат дастури ва бюджет харажатларининг ... - UzNews.uz\n2 января, 10:55 777 0\nМактаблар учун 2021 йилга Давлат дастури ва бюджет харажатларининг мақсадли индикаторлари тасдиқланди\nЖорий йилда аниқ ва табиий фанларга ихтисослашган умумтаълим муассасалар сонини 296 тага етказиш режалаштирилмоқда.\nПрезидентнинг тегишли қарори билан таълим тизими учун 2021 йилга Давлат дастури ва бюджет харажатларининг мақсадли индикаторлари тасдиқланди.\nУнга кўра, Халқ таълими вазирлигига мазкур мақсадлар учун жорий йилга жами 3 трлн 313,6 млрд сўм ажратилди.\nШундан 593,9 млрд сўм Халқ таълимида ўқитиш самарадорлигини ошириш ва кадрларнинг сифат таркибини яхшилаш ва ривожлантириш дастури учун ажратилди.\nБунда инглиз тилини билиш Европа Иттифоқи талаблари С1-CEFR даражасига мувофиқ билимга эга бўлган инглиз тили ўқитувчиларининг улуши 10% га етказилади.\nУмумталим мактабларидаги олий тоифали ўқитувчилар улуши 4 фоизга, биринчи тоифали ўқитувчилар улуши 15% га ва иккинчи тоифали ўқитувчилар улуши 35% га етказилади.\n– сифатли таълим олиш шароитларини яхшилаш учун 325,6 млрд сўм ажратилмоқда.\nБунда аниқ ва табиий фанларга ихтисослашган умумтаълим муассасаларининг улуши 3 фоизга етказилади (296 та мактаб).\nЖумладан, Математика фанига ихтисослашган мактаблар (113 та), Кимё ва биология фанларига ихтисослашган мактаблар (87 та) ҳамда Ахборот коммуникация технологияларига ихтисослашган мактаблар (96 та) ташкил этилади.\n– таълимда замонавий информацион технологияларни қўллаш ишларига 98 млрд сўм ажратилади. Бу орқали умумтаълим мактабларининг кенг полосали Интернет тармоғига уланиш даражасини 32% га етказиш режалаштирилмоқда.\n– Халқ таълими соҳасида ислоҳотларни амалга ошириш бўйича режалаштирилаётган 25 та лойиҳа учун 146,1 млрд сўм ажратилган.\n– Халқ таълими муассасаларининг моддий-техник базасини мустаҳкамлаш бўйича инвестиция дастурига 2 трлн 150 млрд сўм ажратилади. Бунда кимё, биология ва физика хоналарини махсус лаборатория ускуналари билан жиҳозлаш даражасини 23% га ҳамда мактабларни компьютер синфхоналари билан таъминланиш даражасини 63% га етказиш мақсад қилинган.


Мухолифатчи Исроилжон Холдоров 11 йиллик қамоқдан кейин озод қилиниши ва “Бирлик” Павртияси раиси Абдураҳим Пўлатнинг изоҳи - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n00:38 - Мухолифатчи Исроилжон Холдоров 11 йиллик қамоқдан кейин озод қилиниши ва “Бирлик” Павртияси раиси Абдураҳим Пўлатнинг изоҳи\nЎзбекистондаги режимнинг қўғирчоқ ахборот воситалари (табиий, юқорининг кўрсатмаси билан) 2007 йил 19 февралда жиноят ишлари бўйича Андижон вилоят суди томонидан Жиноят кодексининг 159 (Ўзбекистон Республикаси конституцион тузумига тажовуз қилиш), 216 (Жамоат бирлашмалари ёки диний ташкилотларни қонунга хилоф равишда тузиш), 223 (Қонунга хилоф равишда чет элга чиқиш ёки Ўзбекистон Республикасига кириш) ва 244−1- (Жамоат тартиби ва жамоат хавфсизлигига таҳдид соладиган материалларни тайёрлаш, сақлаш, тарқатиш ёки намойиш этиш) моддаларида кўзда тутилган жиноятларни содир этганликда айбланиб 6 йил муддатга озодликдан маҳрум этилган ҳуқуқ ҳимоячиси Исроил Холдоров озодликка чиқарилганини ҳеч қандай изоҳсиз эълон қилдилар. Хабарларда айтилишича, Исроил Холдоров қамоқ жазосини ўтиш даврида бир неча марта жазони ижро этиш муассасаси маъмуриятининг қонуний талабларига бўйсинмаслик билан айбланган, унинг жазо муддати узайтириб борилган ва ҳамма жазолар муддати тўла ўталгандан кейин озод қилинган.\nХабарларда, дейди мухбиримиз, Исроил Холдоров ҳуқуқ ҳимоячиси бўлишдан ташқари, “Эрк” Партиясининг 53-54 лақабли ватан ва миллат хоини Салой Мадамин партия уставига зид равишда тузиб олган гуруҳининг аъзоси эканлиги айтилмаган. У 2005 йилдаги Андижон воқеаларидан кейин ҳамма демократларга қарши бошланган ҳужумдан қочиб, Ўшга кетишга мажур бўлди ва ўша ердан чет элга кетиш учун йўллар қидираётган пайтида Ўзбекистон МХХси тарафидан Ўзбекистонга ўғирлаб келинди ва Ислом Карим режимининг қўғирчоғи бўлган суднинг ҳукми билан қамоққа ташланди.\nУ Қирғизистонда бўлган пайтида мен у билан алоқа қилиб тургандим эдим, дейди “Бирлик” Партияси раис Абдураҳим Пўлат. Ўшанда унинг баъзи баёнотлари Ўзбекистон Конституиясига зид бўлганини айтиб, бундай гаплар гапирмаслик хусусида насиҳатлар берди. У аввал айтган гапларидан воз кечганлигини эълон қилиб бўлган бўлса, Ислом Карим режими уни қамоққа ташлатди.\nШу айтилаётган воқеа кабилари “Бирлик” ичида ҳам 1992 йили бўлган эди. Ўшанда мен АҚШдаги турк ташкилотларининг таклифи билан АҚШга кетдим. У ердан қайтганимда (июнь ойининг охирларида), мени аэропортда кутиб олган “Бирлик” фаоли, “Бирлик”нинг Тошкент вилояти ташкилоти раиси Ҳазратқул Худойбердиев мендан суюнчи олиб айтишича, ўша пайтда бор бўлган мухолифатчи ташкилотлар мен йўқлигимда коалиция тузиб, агар бу коалиция ишлаб чиққан таклифларни Ўзбекистон парламенти инобатга олмаса, коалициянинг ўзи ўша ишлаб чиқарилган таклифлар, яъни феълан қонунларни, ҳаётга жорий қилиш билан шуғулланишини эълон қилибдилар. Мен дарҳол “бундай нарсалар анитиконгституцион” эканлиги айтиб, тезда “Бирлик” Марказий Кенгаши Ҳайъатининг кенгайтирлган мажлисини чақиртирдим. Бу мажлисда колациянинг антиконституцион ишларига “Бирлик” аралашмаслиги ҳақида қарор чиқарилди.\nТўғри, Ислом Карим барибир бутун мухолифат ташкилотларини ноқонуний йўллар билан яксон қилди. “Бирлик” ўша қарорни чиқармаса эди, унга қарши расман жиноий ишлар очиларди ва “Бирлик” қонунлар доирасида йўқ қилинарди.\nҚисқа қилиб айтмоқчиманки, мавжуд режим билан ноқонуний йўллар билан курашиш, жумладан, қуролли гуруҳлар тузиш каби ишлар ҳақида ўйлашнинг ўзи бизнинг демократик принципларимизга қаршидир. Аммо, минг афсуски, у вақтни қўйиб туринг, ҳозир ҳам ўша ноқонуний йўл ва усуллар ҳақида ўйлайдиганлар бор. Аммо, биз “Бирлик”ни бундайлардан тозалаганмиз ва бундан кейин ичимизда ундай одамлар бўлмаслиги учун доимо иш олиб бормоқдамиз.\nНиа бўлганда ҳам, Исроилжонни табриклайман, унга соғ-саломатлик тилайман.\nРасмда - 2016 йилнинг 11-сентябрь куни Ўзбекистон Инсон Ҳуқуқлари “Эзгулик” Жамияти фаоллари Абдураҳмон Ташанов ва Васила Иноятова Навоий шаҳридаги 64/29-сонли жазони ижро этиш муассасасида Исроилжон Холдоров билан учрашаётган пайт.


«Сиз ҳам терма жамоа аъзоси эканлигингизни ҳис қилинг». Миллий олимпия қўмитасида ёш жаҳон чемпионларига совғалар топширилди – Ўзбекистон миллий олимпия қўмитаси\n«Сиз ҳам терма жамоа аъзоси эканлигингизни ҳис қилинг». Миллий олимпия қўмитасида ёш жаҳон чемпионларига совғалар топширилди\n«Ўзбекистонда турли тоифалардаги терма жамоалар бор. Сиз ҳам ана шу терма жамоалардан бири ҳисобланасиз. Бундан кейин ҳам сизларни қўллаб-қувватлашга тайёрмиз. Керак бўлса, хорижий йиғинлар ташкил қилиб берамиз. Йиғин доирасида ўртоқлик ўйинларида иштирок этасизлар.\nСизларга совға сифатида миллий терма жамоамиз фойдаланадиган экипировкаларни тақдим этамиз. Бундан мақсад сиз ҳам терма жамоа аъзоси эканлигингизни ҳис қилинг. Ажаб эмаски, келажакда орангиздан Ўзбекистон миллий ва олимпия терма жамоалари учун муносиб футболчилар етишиб чиқса. Шуни унутмангки, ортингизда муҳтарам Президентимиз турибдилар», – деди Умид Аҳмаджонов.\nШундан сўнг ёш футболчилар ва уларнинг мураббийига терма жамоаларимиз учун тайёрланган «Adidas» экипировкалари топширилди.\n16 Noyabr, 2018|Сараланган, Янгиликлар|


Академик лицейларга кириш имтиҳонларининг шаффофлиги таъминланади - Daryo\n19:17, 20.07.2018 26193\n«Академик лицейларда саралаш имтиҳонларини ўтказиш, расмийлаштириш ва натижаларини эълон қилиш тартиби тўғрисида»ги низом Адлия вазирлигида давлат рўйхатидан ўтказилди. Бу ҳақда Адлия вазирлигининг Telegram’даги «Ҳуқуқий ахборот» каналида маълум қилинди.\nХалқ таълими ҳамда Олий ва ўрта махсус таълим вазирликлари томонидан дастлабки танлов ҳар йили 10 июнга қадар умумий ўрта таълим мактабларидаги иқтидорли ўқувчилар ўртасида психологик-педагогик ташхис қўйиш усулларидан фойдаланган ҳолда амалга оширилади. Дастлабки танловдан ўтган ўқувчиларни академик лицейларга ўқишга қабул қилиш учун саралаш имтиҳонлари ташкил этилади.\nАкадемик лицейларга кириш учун синовлар катта сиғимдаги бинолардаўтказилади. Тест жараёнини видеокузатувлар орқали онлайн режимида кузатиб бориш имконияти яратилади.\nСаралаш имтиҳони саволлари (топшириқлари) тегишли олий таълим муассасаси ректорининг буйруғи билан тузилган эксперт гуруҳ томонидан ишлаб чиқилади ва тасдиқланади. Саралаш имтиҳонлари саволлари (топшириқлари) академик лицей директорида сақланиб, уларнинг махфийлиги директор жавобгар бўлади.\nАкадемик лицейнинг айрим таълим йўналишлари хусусиятларидан келиб чиқиб учта умумтаълим фанидан тест синовлари ўтказилади.\nИхтисослик хусусиятидан келиб чиқиб йўналишларида учта умумтаълим фанидан кўп бўлмаган фанлардан ижодий имтиҳонлар ўтказилади.\nСаралаш имтиҳонлари 0–100 балл оралиғида, ягона кўп балли тизим бўйича баҳоланади.\nБаҳолаш мезонлари ҳар бир фанга ажратилган умумий баллар доирасида эксперт гуруҳи томонидан белгиланади.\n17:46, 31.05.2020 266286\n20:55, 14.06.2020 146910\n19:13, 04.06.2020 262798\n03:04 Бугун 2023\n02:24 Бугун 3051\n00:11 Бугун 50779\n00:07 Бугун 11175\n07:53, 09.07.2020 197575\n00:15, 09.07.2020 143973\n17:17, 09.07.2020 85770\n20:08, 09.07.2020 83776


Delphi компанияси Сингапурда ҳайдовчисиз таксини ишга туширади\n17:16 / 01.08.2016\nАвтомобиль бутловчи қисмларини ишлаб чиқаришга ихтисослашган Delphi компанияси Сингапур кўчаларида ҳайдовчисиз такси хизматини жорий қилишни кўзда тутувчи илк лойиҳасини амалга оширади. Дастур, Сингапур ер транспорти департаменти кўмагида ишга туширилади.\nЛойиҳада Delphi томонидан тайёрланган 5та Audi Q5 кроссовери қатнашади. Уларнинг барчаси муқобил бошқарув тизими билан жиҳозланган. Автомобиллар аввалдан белгиланган йўналиш бўйича ҳаракатланади. Бунда, кутилмаган вазият юзага келгудек бўлса, бошқарувга аралашиши учун ҳайдовчи ҳам бўлади.\nБундан ташқари, муқобил машиналарнинг Сингапурда ҳаракатланиши учун дастурни ишлаб чиқариш мажбуриятини ҳам Delphi компанияси адо этади.\nDelphi вице-президенти Глен ДеВонинг Bloomberg агентлигига маълум қилишича, 2018 йилга келиб, Delphi ушбу дастурни ҳайдовчилар иштирокисиз синовдан ўтказади. ДеВонинг қўшимча қилишича, бутловчи қисмлар ишлаб чиқарувчиси АҚШ ва Европада ҳам шу каби лойиҳаларни ишга туширади.\n2015-йили Delphi автомобиллари АҚШнинг у соҳилидан бу соҳилига муқобил бошқарув ёрдамида етиб келган эди.\nҲайдовчисиз юрадиган машиналар Ottomatika, Nvidia ва Mobileye NV компаниялари билан ҳамкорликда ишлаб чиқилганди.